Saturday, 11.04.2017, 23:34\nسەپاندنی شەڕی براکوژی بە سەر حیزب ولایەنە سیاسیەکانی دیکەدا...:\nزۆربەی لایەنگرەکانی دێمۆکڕاتەکان وئەو کەسانەی کە قووڵایی بۆ چوونەکانیان لە ئاستی راگەیاندن وبیستنەکاندایە واوەتر ناچێ، لە بیری خۆیانداولە دەروونی خۆیاندا پێغەمبەرێکی ئاشتی وتەبایینان لە قاسملوو دروستکردوە کە هیچ وێچوونێکی دەگەڵ قاسملووی راستەقینەدانییە. رووداوی تاڵی تڕۆری ئەو لە کاتی وتووێژدا دەگەڵ بەرپرسانی ئاسایشی ئیڕان ئەو ئەفسانەیەی زیاتر لە راستی نیشاندا.حەولدانێکی سەرەتایی وی بۆ دەستەی نوێنەرانی خەڵک کە خۆی ببێتە کەسی یەکەم لە ئاست کاریزمایی شێخ عێززەددین شکستی هێناو بە شێوەیەکی کاتی وەک وتەبێژی ئەو گرووپە جێگای خۆی کردوە.\nسەرەڕۆیی وخۆویستن وسەپاندنی خۆی لە یەکەمین کۆبوونەوەی رەسمی ووتوێژ لە نێوان نوێنەرانی دەوڵەت ونوێنەرانی خەڵكی کورد لە قسەوبۆ چوونەکانیدا بە ئاشکرا دیار بوو.بە کار هێنانی ئەدەبیاتێکی حاکم خوازانەی نوێ لە کاتی خۆی کە گووتی: ئێمە لەببەیکمان بە پەیامی ئیمام خومەینی گووتووە!\nقاسملوو لە داخوازیەکانی ٨ خاڵیدا کە دەستەی نوێنەرایەتی کورد ئامادەی کردبوو، دابەزی وبە جودا دەگەڵ دەوڵاتی ناوەندی وتووێژی کرد! پڕۆژەی ٦ خاڵی پێشنیارکرد ولە ڕێگای دەستەوە لایەنگرەکانی خۆی بۆ رووخاندنی شێخ عێززەددین حوسێنی حەولێکی زۆریدا! تا پێگەی وی لاواز بکاو بۆ خۆی ببێتە کەسی یەکەم.! کار گەیشتە جێگایەک کە بە بەڵگەی / ساواکی / شای ئێڕان نیشانیدا کە مامۆستا ئەو کەسایەتیە نییە کە ببێتە پێش نوێژوئیمام جومعەی شاری مهاباد.ئەو بەڵگانە بە رێژەیەکی زۆر بڵاو کرانەوە تا بە خەڵكی ساویلکە بلێ: مامۆستا ساواکی بووە!\nئەوە لە حالێکدایە کە قاسملووو تەواوی ئەو کەسانەی کە تۆزێک وشیاریی فکرییان هەبوایە دەبوو بزانن کە تەواوی پێشنوێژەکانی سەردەمی شآی ئێران دەبوایە لە نەزەر / ساواکەوە / جێگای مەترسی نەبوویان، دەنا نەدەکرانە پێشنوێژی شار. قاسملوولە ئاست دەوڵەتی ناوەندی وڕووداوە سیاسیەکانی جودابیردا لە کوردستان دوو هەڵسوکەوتی جیاوازی هەبوو! ئەو رۆژەی کە لە ئووتریش لە سەر مێزی وتووێژدا دەگەڵ بەرپرسانی ئاسایشی ئێڕاندا گیانی خۆی لە دەستدا / ساڵی ١٩٨٩ز /. پێنج ساڵ شەڕی حیزب وکۆمەڵە وساڵێکیش شەڕی بێ مەرج هیچ سوودێکی نەبوو.\nقاسملوو بۆ دەرباز بون لە راگەیاندنی ئاگربڕبارودۆخێکی خوڵقاند بووبە سەر لقی جوێ بۆوەی حیزب کە قەبوڵ نەدەکرا. مەرجەکان بۆ ئاگربڕ دەگەڵ / رێىەرایەتی / لە گۆڤاری کوردستان ژمارە ٨٣٥دا ئاوابوو:\nگۆڕینی ناوی حیزب! مەرجی سەرەکی ئاگربڕ دەگەڵ رێىەرایەتی شۆڕشگێڕدیاری دەکا! ئەوە لە حاڵێکدایە کە بۆ وتووێژ دەگەڵ ئێڕان نە تەنیا هیچ مەرجێکی نەبوو، بەڵكوم حازر بوو کە لە جیاتی ئەوەی دەگەڵ بەرپرسانی کۆماری ئیسلامی دابنێشێ، دەگەڵ بەرپرسانی ئاسایشی ئەودەوڵەتە وتووێژ بکا! کە ئاکامەکەی پاشآن بۆ هەموان دەرکەوت. بۆیە بەو شێوەیە گیانی خۆی وهاوڕێیانی لە دەست دا.\nقاسملوو، دوو شەڕی ناوخۆیی دەگەڵ کۆمەڵە ورێبەرایەتی شۆڕشگێر/ ح،د،ک/ بە ناتەوای بە جێ هێشت. دوای مردنیشی چۆنیەتی رەخساندنی ئاگر بڕ وئاشتی دەگەڵ هەر دوک لایەن پێکهات!\n" توێکاری وشڕۆڤەی شەڕی براکوژی لە رۆژهەڵاتی کوردستان"\nبە ماوەیەکی کەم لەدەرکەوتنی گرووپە سیاسیە چەکدارەکان لە کوردستان ساڵی ١٩٧٨زایینی / ١٣٥٨ هەتاوی / شەڕی نێوە بە نێوە لە نێوان ح،د،ک، ئێڕان دەگەڵ گرووپەکانی دیکەی سیاسی دەستی پێکرد! هەرکام لەو گرووپانە تامی تاڵی شەڕیان دەگەڵ حیزبی دێمۆکڕات تاقی کردبۆوە!لەوانە: سازمانی کۆمەڵەی زەحمەتکێشان، کۆمەڵەی یەکسانی، سازمانی چریکی فیدایی، سازمانی پەیکار،سازمانی خەبات، پەیرەوانی کۆنگرەی چوار، رێبەرایەتی شۆڕشگێڕح،د،ک، تا ساڵی ١٩٨٤شەڕەکان ناوچەیی بون وبۆ ماوەیەکی کورت ئاگربڕ رادەگەیەندرا!\nبەڵام لە ساڵی ١٩٨٤ شەڕی دێمۆکڕات وکۆمەڵە بوو بە شەڕێکی سەراسەری کە نزیک بە پێنج ساڵی خایاند. هەروەها شەڕی حیزبی دێمۆکڕات بە ڕیبەرایەتی قاسملوو بە دژی ڕیبەرایەتی شۆڕشگێڕ٢ساڵی درێژە کێشآ! لەو ماوەیەدا زیاتر لە ١٠٠٠کەس لە هێزەکانی دوولایەن گیانی خۆیان لە دەست داوهەزاران کەس کە حازر نەبون بەشداریی ئەو شەڕە براکوژییە بن لە ریزی حیزب هاتنە دەرێ وگەرآنەوە ماڵی خۆیان یان رویان لە تاراوگە کرد! بۆ لێکدانەوەی شەڕئەنگیزیی دوولایەنە ٤ هۆ دەبێ قسەی لە سەر بکرێ.\nوێنەی مەزن: بۆ چوون وشێوەی پرس، ودیاریکراو دەبێ لە سەروو بۆ خواروو شەڕۆڤە بکرێ.\nدوو: پڕۆسە: بە دوای ئەو ئاڵوگۆڕانە کە روودەدەن لە سەرتایبەتمەندیەکان بە سیستم یا بابەتێک دەگووترێ. ئەو ئاڵوگۆڕانە بە شێوەیەکی سرووشتی یان بە ئانقەست دادەرێژرێن.\nسێ: زەمان کات: کاتی رووداوەکانی ،روودانی، رووداوێک یان دروستبوونی رووداو.\nچوار: شوێن: شوێنی رووداو یان دروستبونی رووداوێک.\nلە کوردستان لە کاتی سەرەتای دوای رێبەندانی ساڵی ١٩٧٨ بە هێزترین، هیزی ئامادە حیزبی دێمۆکڕاتی کوردستانی ئێڕان بوو. بە تایبەت لە ناوچەکانی ئازەربایجانی خۆرئاوا دووهەمین هیزی وەک ، سازمانی زەحمەتکێشانی کوردستان وپاشآن چریکی فیدایی وپەیکاربوونیان هەبوو. لەو ساڵانەدا حیزبی دێمۆکڕات بەو هەمووە هێزانە کە ناومان بردن بە پێی توانا شەڕی دەگەڵ کردن.پێویست بە هوشیاریەکی زۆر نییە کە بزانین ئەو هێزە داییم لە فکری تووندوتیژیدا بووە بۆ چارەسەرکردنی کێشەکان قەت رێکاری دیالۆگ ووتووێژی رەچآو نەکردوە!\nحیزبی دێمۆکڕاتی کوردستانی ئێڕان دوای ساڵی ١٩٧٨ز دەبێتە٣٣ ساڵ پێشینەی خەبات و بە کۆنترین حیزبی دەسترۆیشتووی کوردستان / رۆژهەڵات / دەناسرێ. بۆیە ئەو مافە بە خۆی دەدا کە وابزانێ لە کوردستان تەنیا ئەوە دەبێ فەرمان بدا!لەو چوار چێوەیەدالە سێ گۆشەی شکڵیی ئەو حیزبەدا کەسێک بە ناوی / قاسملوو / خۆی لە سەرووی ئەو سێ گۆشەیە دەدیتەوە.کە دەبوو بە هۆی خراپ بونی بارودۆخەکە.\n" کات "\nئەوە تەواو سرووشتیە کە حیزب وهێزەکانی چالاکی دیکە لە کوردستان سەردەمێک کە توانای کەمتریان هەبووە لە چاو حیزبی دێمۆکڕات. بۆیە شەڕیان دەگەڵ ئەو حیزبە بە قازانجی خۆیان نەبینیوە ولێی دوور کەوتوونەتەوە. بۆئە دیتمان لە ساڵی ١٩٨٨ز دوای جوێ بوونەوە ولێکترازان لە لایەنی / قاسملوو /، تاقمی جوێ بۆوە بە لادەر / خواریج / وجاش موجاهید پێناسە کران وشەڕێکی مەزن وخوێناویان بە سەردا سەپاندن.!( و: من لە ژیانمدا هیچ حیزىێک وتاقمێکم وەک ڕێبەرایەتی ئەو حیزبە بە ڕێنموونی قاسملوو نەدیوە کە ئەوەندە شآرەزابن لە ئاست ترۆری کەسایەتیو فیزیکی رەخنەگرەکانی خۆیان.بەڕآستی هەر دەلێی وانەی تایبەتیان بۆ ئەو شێوە سیاسەتە قێزەونە خوێندوە، ناوەکانی وەك؛ جاش وتوودەیی، جاش موجاهید ، لادەر، بەزیو وجاش پاسدار ...و! کارنامەی بەشێک لە رێکاری خۆسەپاندنی ئەو کەسانە بووە).\nنزیکەی بە تەواوی شەڕەکانی حیزبی دێمۆکڕات وئەوانی دیکە لە ناوچەگەلێک روویانداوە کە ئەو هێزە توانای نیزامیان بۆ شەڕزیاتر بووە. هیچ شەڕێک لە مقەڕڕی ئەو حیزبەدا دەستی پێنەدەکرد! بەڵام شەڕەکان دەبرانە / شوێن / یان پێگەی حیزبەکانی دیکە! هەروەها ئەو شەڕانە کاتێك روویان دەدا کە هێزەکانی دیکە خەریکی چالاکی سازمانی یان چالاکی سیاسی بون کە لەو کاتانەدا هێرشیان دەکرایە سەر.!\n" هاوکاری قاسملوودەگەڵ ساواکی شای ئێڕان وشەڕ دەگەڵ سازمانی پەیکار"\nرۆژی ٧ ی مانگی رەشەمەی ساڵی ١٩٨٠ز لە شاری بۆکان کە ئەوکات دەسەڵاتی کۆماری ئیسلامی هیچ بوونێکی نەبوو.بۆیە حیزبی جۆراوجۆر چالاکیان دەنواند. سازمانی پەیکار یەکێک لە حیزبانە بوو کە لە گۆڤاری سازمانیدا ئاماژەی بە خۆڕانەگری ولاوازیی قاسملوو دەکا لە کاتی خۆیدا کە لە زیندانی / ساواک / ی شآی ئێڕاندا بووە. بۆیە لەو بوارەدا وتارێکی بڵاووچاپ کردبوو. چەکدارەکانی ئەو حیزبە هێڕشیان کردە ناوەندی سازمانی پەیکار لە شآری بۆکان و٣ کەسیان لێ کوشتن! بە بێ ئەوەی هیچ کەس دەست بکاتەوە. هەروەها قاسملوو ڕێبەرانی دیکەی ئەو حیزبە نە تەنیا ئەو کارەیان مەحکوم نەکرد بەڵكوم هێرشەکانیان بە دژی سازمانی سازمانی پەیکاروهاوپەیمانەکەی کۆمەڵە زیاتر کرد. فەرماندەکان وبکوژەکانیشیان( کەریم خاڵدار ورەمەزان عەجەم) یان وەک قارەمان نیشآنی خەڵک دا ورێزیان لێگرتن! !\n" شەڕەکانی حیزبی دێمۆکڕات دەگەڵ لایەنەکانی دیکە"\nیەک: ساڵی ١٩٨٣ز مقەڕڕی کۆمەڵە لە / بەردەسووری / سەر بە شآری سەردەشت لە رۆژهەڵاتی کوردستان کەوتە بەر هێرشی زیاتر لە ١٠٠ چەکداری حیزب بە فەرماندەیی / مەلا حەسەن شێوەسەڵی / ئەندامی کومیتە ناوەندی حیزب. ژمارەی چەکدارەکانی کۆمەڵە زۆر کەم بوو. بە گشتی کادری سیاسی وتەشکیلاتی بون کە نزیکەی ١٥ کەس دەبون. ئەوان نەیانیوانی بەرگری لە خۆیان بکەن، تەنانەت یەکێک لە کادرەکان بە ناوی / عەزیز بایزیدی / بە نیشآنەی خۆرادەستکردنەوە تفەنگەکەی هاویشتە بەر لاقی ئەوان وگووتی: من ئەو تفەنگەم بۆ شەڕی برا کوژی هەڵنەگرتووە!\nهێزەکانی دێمۆکڕات عەزیز بایزیدی و٥ کەس دیکەیان کوشت وئەوانی دیکەشیان دەست گیر کرد! بەڵام لە ناو کوژراوەکاندا ٤ کەسیان موعەللیم / مامۆستا /بون بە ناوەکانی: عەزیز بایزیدی، حوسێن عەبدوڵلاهی،قادر بۆکانی، عەبدوڵلا شآهین.لە حالێکدا هێرش بەرەکانی حێزب تەنیا ٣ پلەی سەرەتاییان دەرس خوێندبوو!دوای ئەو شەڕە لێکۆڵینەوە پێکهات، بەڵام هیچ ئاکامێکی نەبوو!\nدوو: لە مانگی خەزەڵوەری ساڵی ١٩٧٩ز چەند کەسێک لە چەکدارەکانی کۆمەڵەی یەکسانی بۆ ئەنجامدانی چالاکی سیاسی چوونە گووندی / مەولانای / سەر بە شآری سەقز، کاتێک کە لە مزگەوتی گووند خەریکی قسەکردن بون لە ناکاو کەوتنە بەر هێرشی رانەگەیانراوی حیزبی دێمۆکڕات، کە لەو هێرشەدا ٤ کەسیان گیران ویەکێکیش بە ناو حەسەن ئیقباڵی ئیعدام کرا! هەروەها ١٢ کەسیان لە گووند هەڵاتن وگووندیان جێهێشت!\nسێ: لە بەرەبەیانی رۆژی ٢٥ ی خەزەڵوەری ساڵی ١٩٨٤زچەکدارەکانی حیزب مقەڕڕی کۆمەڵەیان لە شاری / نۆسوود / لە گووندی سوێسمەی هەورامان خستە بەر هێڕشی لە ناکاوی حیزب لەو هێرشەدا ٣ چەکداری کۆمەڵە کوژران.و١٠ کەسی دیکە بە دیل گیران کە پاشآن هەر ١٠ کەس ئیعدام کران! ( و: لە هیچ کوێی دونیادا گیلی شەڕ ئیعدام ناکرێ، بە تایبەت لە ناو حێزبێکیدا کە ناوی دێمۆکڕاتی لە خۆی بەستووە).دوای ئەوەی کە حەولەکانی کۆمەڵە بۆ تۆڵە سەندنەوە راستەوخۆی ئەو جینایەتە هیچ ئاکامێکی نەبوو. تەنانەت پرسی نێونجیگەریش نەگەیشتە هیچ کوێ.\nهێزەکانی کۆمەڵە لە ٦ی رێبەندانی ساڵی ١٩٨٤ز دژی هێزەکانی حێزب لە ناوچەکەدا بۆ تۆلي سەندنەوە چآلاکیان کرد. بە دوای ئەو شەڕەدا حێزبی دێمۆکڕات شەڕێکی سەراسەری دژی کۆمەڵە دەستپێکرد! بەرهەمی ئەو شەڕانە ٨٠٠ کوشطەو سەدان بریندار وکەمئەندام لە هەر دووکلا بوو!ئەو شەڕي خوێناویە دوای روودانی جوێ بوونەوەی / رێبەرایەتی شۆڕشگێڕ / تا رادەیەک کەم بۆوە، بەڵام لایەنی قاسملوو ئاگربڕی قەبوڵ نەکرد ودەهۆڵی شەڕی دەکووتا... شەڕ، شەڕ، تا سەرکەوتن! بەڵام دوای ترٶری قاسملوو لە هاوینی ١٩٧٩ زەمینەی ئاگر بڕی رەسمی لە نێوان کۆمەڵەو حیزبی دێمۆکڕاتی کوردستانی ئێڕان لە ژێر ڕێبەرایەتی قاسملووپێکهات.\nوەرگێڕآنەوە بۆ کوردی: جەعفەر کەریمی.


ANF | شارەوانی نۆرنبێرگ وێنەی رۆژئاوای لە پیشانگاکە لابرد\nشارەوانی نۆرنبێرگ وێنەی رۆژئاوای لە پیشانگاکە لابرد\nلە ناوەندی کەلتوری سەر بە شارەوانی نۆرنبێرگ، پێشانگای وێنە کرایەوە و وێنەیەک لە رۆژئاواش لە پیشانگاکە نمایش کرا. لەسەر گوشاری لۆبی تورک، شارەوانی وێنەکەی لە پیشانگا لابرد.\nپێنجشه‌ممه, 12 Dec 2019, 22:01\nوێنگری لاوی فەڕەنسی، لاورەنجە گرانگیەن ئەو وێنانەی لە ناوچەکانی شەڕ گرتویەتی دەناسێنێت. ئەو هونەرمەندە کە لە نۆرنبێرگ دەژیت، سەرەتای ئەمساڵ لە رۆژئاوای کوردستان گەڕا و وێنەی گرت. زنجیرە وێنەیەکی گرتووە لەژێر ناونیشانی 'رۆژئاوا: رووناکی و هەبوون' لە ناوەندی کەلتوور و پەروەردەی سودپونک-ی شارەوانی نۆرنبێرگ لە پیشانگایەک نمایشی کردن.\nیەکێک لەو وێنانە وێنەیەک بوو کە باسی پاراستنی تایبەتی ژنانی دەکرد لە رۆژئاوا. ژنێکی چەکدار بە ئالای 'پاراستنی ژنان' و پۆستەری رێبەری گەلی کورد عەبدولا ئۆجالان دیارە. وێنەکە سەرەتا لەلایەن چاپەمەنی ئەڵمانیاوە بە مەبەست نیشان درا و دواتر رێکخراوە تورکەکانی شارەکە و کونسوڵخانەی تورکیش بۆ لابردنی وێنەکە کەوتنە هەوڵدان.\nشارەوانی نۆرنبێرگ وێڕای گوشارەکانیش بەرخۆدانی کرد، بەڵام باڵیۆزی تورک لە شارەکە سەردار دەنیز چوە شارەوانی و لەگەڵ سەرۆکی شارەوانی ئولریش مالی کۆ بوەوە. بەرپرسەکەی تورک لە کۆبوونەوەکەدا وێنەکەی وەکو 'پروپاگەندەی رێکخستن' ناو هێنا و لەژێر هەرەشە و گوشاری بەرپرسانی تورک وێنەکە لە پیشانگاکە لابرا.\nهونەرمەند لاورەنجە گرانگیەن وتی، لە بەرانبەر لابردنی وێنەکە لەلایەن شارەوانی نورنبێرگەوە تووشی شۆک بووە و وتی: لە راستیدا لەژێر گوشاری کونسوڵخانەی تورک وێنەکە لە پیشانگاکە بووە ریکلام و نیشانی منیان دا کە چەند کارێکی گرنگم کردووە، لەو بابەتەدا منەتباریانم".\n٤ سەرۆک شارەوانیی ئیتالیا پشتیوانییان لە هەڵمەتەکەى کەجەکە کرد\nلە ئەریشی حەسەکە گەل لەدژی داگیرکەری خۆپیشاندانی ئەنجامدا\nلە باکوور و ڕۆژهەڵاتی سوریا ٥١ کەسی تر تووشی کۆرۆنا بوون\nلە حەسەکە هێرش؛ ٢ کەس بریندار بوون\nلە باکوور و ڕۆژهەڵاتی سوریا کەسێکی تر بە کۆرۆنا گیانی لەدەستدا\nهاووڵاتییانی ٢ گوندی سەرێکانی لە دژی دەوڵەتی تورکی داگیرکەر راپەڕین\nلە فیستیڤاڵی فیلمی لێلۆندا نمایشکردنی فیلمەکان کۆتایی هات


کاردانەوە بە ئەگەری نوقم بوونی بەغدا بە هۆی هاتنی لافاو - Mehr News Agency\nAP ١٣٩٨ خاکەلێوە ١٨ ١٠:٤٩\nNews Code 25897\nکاردانەوە بە ئەگەری نوقم بوونی بەغدا بە هۆی هاتنی لافاو\nئەندامانی ئەنجومەنی پارێزگای بەغدا سەبارەت بە ئەگەری نوقم بوونی بەغدا بە هۆی هاتنی شەپۆلێکی بارینی بەهێز و هاتنە سەری ئاوی دیجلە هەڵوێستیان گرت.\nبە ڕاپۆرتی ئاژانسی هەواڵی مێهر لە نەهرەین، سەعد موتەلیبی ئەندامی ئەنجومەنی پارێزگای بەغدا سەبارەت بە هەواڵی پێوەندیدار بە ئەگەری نوقم بوونی بەغدا بە هۆی بارینی بارانی توند و لافاو و هەروەها هاتنە سەری ئاوی دیجلە هەڵویستی گرت.\nناوبراو زیادی کرد: ڕێژەی ئاوی ئازاد بوو لە ئاوبەندە باکوورییەکان بووەتە هۆی هاتنە سەری ئاوی ڕۆخانەی دیجلە. مەترسی بنەڕەتی لە پارێزگای دیالەیە و بەغدا ئەمنە و دۆخەکە تا ئێستا لە کۆنترۆڵ بووە. ئیدارەی پاریزگای بەغدا بە هاوکاری وەزارەتی کاروباری ئاو و حەشدی شەعبی گرووپێکی تایبەتی بۆ لێکدانەوەی پرسەکە پێک هێناوە.\nلە لایەکی تریشەوە موشتاق شمری ئەندامی ئەنجومەنی پارێزگای بەغداش وتی: ئاو نەهاتووەتە ناو ناوچە نیشتەجێیەکان و بەغدا سەرەڕای هاتنی شەپۆلی بارینیش ناچێتە ژێر ئاوەوە.\nناوبراو زیادی کرد: ئاستی ئاو لە برێک لە ناوچەکانی بەغدا بە تایبەتی ناوچەی ڕسافە هاتووەتە سەر. مەترسی هاتنە سەری ئاو لە ڕۆژانی پێنجشەممە و هەینی داهاتوو بە هۆی بارینی بەخوڕەوە بەرز دەبێتەوە چونکوو ریژەی ئاوی ئازاد بوو لە بەنداوەکانی موسڵ و سامڕا زیاد دەبێتەوە. سەرەڕای ئەوەی کە مەترسی نوقم بوونی بەغدا بوونی نییە بەڵام بڕێک ناوچەکانی نزیک بە دیجلە وەکوو ئەعزەمیە، مەدائێن، کرادە و جادریە مەترسیان لە سەرە.


12/2/2020 6:20:00 PM 223 جار خوێندراوەتەوە\nئەم ئیدیۆمەی سەرەوە، مەسەلەکی کوردی کۆنەو بۆ هاوکێشە سیاسیەکەی ئەمڕۆی کوردستانی عێراق زۆر بەجێیە.\nلە سیستەمی حوکمڕانی زۆر لە وڵاتە پێشکەوتوەکانی جیهان، بەرامبەر حکومەتێکی تۆکمە ئۆپۆزسیۆنێکی بەهێزیش هەیە. هەرێمی کوردستان، نموونەیەکی زیندووی فەشەلی حوکومڕانی فیفتی بە فیفتی و حکومەتی بنکە فراوان و خاتر خاترانێیە. ئەگەر چوار ساڵ جارێک، هەریەک لە حزبە دەسەڵاتدارەکان حوکم بکەن، بەمانای کۆتایی دەسەڵاتی حزبەکەی تر نیە، بەڵکو زۆرجار دەبێتە گەورەبوون و بەهێزبوونی لایەنی ئۆپۆزسیۆن، بە نموونە ململانێی کۆماریەکان و دیموکراتەکان، لە ویلایەتە یەکگرتوەکانی ئەمریکا.\nئەوەی ئێستا لای خۆمان دەگوزەرێ، هیچ سوچێکی لە حکومڕانیەکی تەندرووست ناچێ. تا ئێستا ڕوون نیە کامەیان حوکمی ئەو وڵاتە دەکاو کێ بەرپرسە لەو جۆرە حوکومڕانیە؟ هەریەکەیان پەنجەی تاوان بۆ ئەوەی تریان درێژ دەکاو سەریان لەخۆیان و میللەتە ستەم دیدەکش شێواندوە.\nجا ئەوەی باسمکرد دوو خوێندنەوەی جیاوازی بۆ دەکرێ. یان ئەوەتا هەر بەڕاستی و لە واقعدا شتەکە وایە کە ئێمە دەیبینین، یان ئەوەتا ژێربەژێر بە ڕێککەوتنی خۆیان ئەو دوو جەمسەرەیان دروستکردووە تا هەردوولا باشتری لێ بخۆن.\nتا ئێرە بەس نیە، ئێستا لەناو خودی لایەنەکانیش بووە بە چەند گروپێک، کە بەشێکیان لەناو حوکومەتەو بەشەکەی تریشیان، لەگەڵ ئۆپۆسزیۆنە.\nئەو جۆرە لە حکومڕانی، جگە لە هەرێمی کوردستانی عێراق، لەهیچ شوێنێکی دونیا بوونی نیە! شتێکە خۆمان بۆ خۆمانمان داهێناوەو لەبەرژەوەندی کەمینەیەکی زۆر کەم و ماڵوێرانی و خەفەتباری بۆ زۆرینەی خەڵکی کوردستانە.\nئەگەر نەزانین کابانی شیوەکە کێیە، ناتوانین هەرکەسەو لێپێچینەوە لە لایەنەکانی خۆمان بکەین، کە دەنگمان پێداون. هەرلایەنەو پەنجەی تاوان بۆ لایەنەکانی تر، بە دەنگدەرانی خۆی دەفرۆشێتەوە. تا ئەو جۆرە لە حوکومڕانیە بەردەوام بێ، هیچ تروسکایەک بۆ باشبوونی دۆخەکە بەدی ناکرێ. هیچ ئاماژەیەکیش بەدی ناکرێ بۆ گۆڕانکاری لەو جۆرە حوکومڕانیەو دەبێ تاڵی ئەو دۆخە بچێژین.


زیانەکانی خواردنی مەعکەرۆنی بۆ خانمان\nئەنجامی توێژینەوەیەک دەریخستووە كە مەعكەرۆنی زیانیی هەیە بۆ ژنان و توشی نەخۆشییەكانی دڵ و مولولەکانی خوێنیان دەكات.\nتوێژەرانی سەر بەناوەندی نەخۆشییەكانی شێرپەنجە لە شاری میلانۆی ئیتاڵیا رایانگەیاندوە كەمەعكەرۆنی زیانێكی زۆر دەگەیەنێت بەلەشی ژنان. بە دەسکەوتنی ئەم ئەنجامانە توێژەران کاریان لەسەر نەخۆشییەکانی خانمان کردووە و بەراوردیان كردوە لەگەڵ جۆری ئەو خواردنانەی خواردویانە.\nبەپێی دەرەنجامەكان مەعكەرۆنی زیانی بۆ لەشی ژن هەیە زیاتر لەلەشی پیاو.\nلەسەر بنەمای ئەم توێژینەوەیە زۆر خواردنی مەعکەرۆنی لەلایەن خانمان و زیادبونی رێژەكەی دەبێتە هۆی دروستبونی ناهاوسەنگییەك لەرێژەی شەكر لەخوێندا و ئەمەش زیان بەدڵ دەگەیەنێت و دەبێتە هۆی زیادبونی ترشە چەورییەكان و دابەزانی ئاستیكۆلسترۆل.\nتوێژەران ئاماژە بەوە دەکەن كە مەترسیدارترین جۆری مەعكەرۆنی ئەو جۆرەیە كەلەئاردی سپی دروستكراوە.\nfree abortion pill abraham.thesharpsystem.com the abortion pill\nژماره‌ی بینین : 451\n1 سپۆرت تی ڤی\n3 دلاوه‌ر قه‌ره‌داغی\n5 koya Technical Institute"General Nurse"\nلە سەر هێڵە ئێستا : 7328


زانکۆی ڕاپەڕین - مامۆستایەكی زانكۆی راپەڕین، توێژینەوەیەكی لەگۆڤارێكی ئیمپاكت فاكتەری (5.910) بڵاوكردەوە\nمامۆستایەكی زانكۆی راپەڕین، توێژینەوەیەكی لەگۆڤارێكی ئیمپاكت فاكتەری (5.910) بڵاوكردەوە\nبڵاوکراوەتەوە لە 21 حوزەیران 2021 . سەردانەكان: 710\nد.محمود عبداللە محمد، مامۆستا لەبەشی زانستی كۆمپیوتەر لەكۆلێژی پەروەردەی بنەڕەت لەزانكۆی راپەڕین، تازەترین توێژینەوەی هاوبەشی خۆی لەگەڵ ژمارەیەك توێژەری دیكە لەگۆڤارێكی خاوەن پیمپاكت فاكتەری (5.910) بڵاوكردەوە.\nتوێژینەوەكە لەژێر ناونیشانی (A new generalized collaborative filtering approach on sparse data by extracting high confidence relations between users) لەگۆڤاری (Information Sciences) بڵاوكراوەتەوە\nبە شێوەیەکی گشتی لێکۆڵینەوەکە مێثۆدێکی نوێیە لەبواری Recommender systems ، بە بەکارهێنانی collaborative filtering بۆ پۆلێنکردنی ئەو بەکارهێنەرانەی لەسەر هێڵی نێتۆرک، کە داواکاریەکانیان لەکاتی گەڕان بە دوای کاڵا و کەلوپەل، هاوشێوە یاخود نزیکن لەیەکترەوە. ئەوەش یارمەتیدەر دەبێت بۆ پێشنیارکردنی کاڵای پەیوەدیدارو چارەسەرکردنی گرفتی پەرشوبڵاوبونی پێشنیارەکان (sparsity challenge).\nگۆڤاری (Information Sciences) لەچاره‌کی یەكەمی ڕیزبەندی گۆڤارە زانستیەكانی جیهاندایەو لەلایەن دامەزراوەی (Elsevier)چاپ و بڵاودەبێتەوە، گۆڤارەكە له‌ماسته‌ر لیستی جۆرناڵه‌کانی كلاریڤەیت و سكۆپەس و چه‌ندین دامه‌زراوه‌ی دیكەی ئەكادیمی ئیندێكس كراوە.\nكلیك لەم بەستەرەی خوارەوە بكەن بۆ خوێندنەوەی توێژینەوەکە:


شاسوار بۆته كاراكته‌ری فیلمێكی به‌سه‌رچوو! – hkkurdistan\nHome 6 ئەرشیفی بابەتەکان 6 شاسوار بۆته كاراكته‌ری فیلمێكی به‌سه‌رچوو!\nشاسوار بۆته كاراكته‌ری فیلمێكی به‌سه‌رچوو!\nله به‌دیلی یه‌كێتی و پارتی و ده‌سه‌ڵاته شه‌قوشڕه له‌به‌ریه‌كهه‌ڵوه‌شاوه‌كه‌یاندا، شاسوار باسی ئه‌وه ئه‌كات كه گوایه ئه‌وان بۆیه وایان لێهاتووه چونكه پشتیوانی نێوده‌وڵه‌تی و ناوچه‌یی و عێراق و ئنجا ناوخۆییان له ده‌ستداوه.\nئه‌وه‌نده‌ی به ناوخۆیی ئه‌گه‌ڕێته‌وه، زۆر ده‌مێكه جه‌ماوه‌ری كرێكار و زه‌حمه‌تكێش پشتیوانی ده‌سه‌ڵات نه‌ماون و ته‌نانه‌ت دوا بزماریان له تابوته‌كه‌شی داوه، به‌ڵام زه‌مینه‌ی پیاده‌كردنی ده‌سه‌ڵاتی خۆیان بۆ نه‌ڕه‌خساوه.\nئه‌و شته‌شی كه شاسوار به پشتیوانی نێوده‌وڵه‌تی و ناوچه‌یی و عێراق ناوی ئه‌بات هیچ نییه جگه له به‌شێك له دوژمنه ئه‌سڵه‌كانی جه‌ماوه‌ری سته‌مدیده‌ی كوردستان. ئه‌و به شێوه‌یه‌كی سه‌ره‌كی پشتی به ئه‌مریكا و وڵاتانی ڕۆژئاوا به‌ستووه كه له ڕیفراندۆم و ده‌نگدانی خه‌ڵكدا بۆ ڕزگاربوون له شێرپه‌نجه‌یه‌كی سه‌د ساڵه‌یی دژی ئه‌م جه‌ماوه‌ره وه‌ستانه‌وه. هه‌روه‌ك خۆشی ئه‌و كاره‌ی كرد. كێن ئه‌و پشتیوانیانه‌ی كه شاسوار خۆیان پێوه بائه‌دات؟ تره‌مپی شێت و شبر؟ گه‌ر ملیارد ملیارده دۆلاره‌كانی نه‌بووایه ئه‌و لۆمپنی، دژه ژنی، كۆنه‌په‌رستی، ڕه‌گه‌زپه‌رستی بێئه‌ده‌به له كوێ ئه‌یتوانێ بڵێ سه‌رۆكی ئه‌مریكا و گه‌وره زلهێزی دنیام؟! گه‌ر یه‌كێتی و پارتی سه‌ربازێكی ملكه‌چی ئه‌مریكا بووبن، مه‌گه‌ر شاسوار خاولی بۆ ده‌ست سڕینی تره‌مپ دابنێ. ئێستا یانی چی ئه‌یه‌وێ به‌دیلی یه‌كێتی و پارتی بێ و ببێ به ده‌سه‌ڵاتدار به‌سه‌ر خه‌ڵكه‌وه؟ پیسی و ناكامی یه‌كێتی و پارتی نابێ بكاته ئه‌وه‌ی خه‌ڵك ئه‌م كه‌سه به فریادڕه‌سی خۆیان ببینن.\nئیتر باسكردن له پشتیوانی ناوچه‌یی جگه له نوكته‌یه‌كی بێتام هیچی تر نییه. ئه‌وه كێیه كه به ناونیشانی پشتیوان له‌م ناوچه‌یه‌دا ناوی ده‌ركردووه؟ ئێرانی ئیسلامی كۆنه‌په‌ست؟ توركیای سه‌ڵته‌نه‌تی كۆنه‌په‌رست؟ قه‌ته‌ر، سعودیه…؟ ئه‌وانه خۆیان پیسترین و ڕه‌شترین ده‌سه‌ڵاته‌كانی ئه‌م سه‌رده‌مه‌ن.\nبا بێینه سه‌ر عێراق، كه به‌شێكی سه‌ره‌كی مه‌به‌سته‌كه‌ی شاسواره. ئه‌و زۆر مه‌یلی به‌لای ئه‌وه‌دایه خزمه‌تكارێكی ڕژێمی ئیسلامی قه‌ومی عێراق بێ. كاتێك كه جه‌ماوه‌ری برسی و كرێكاران و كارمه‌ندان و مامۆستایان و موچه‌خۆران له‌تاو بێموچه‌یی و نه‌داری هاواریان لێبه‌رزبووبۆوه و توڕه‌یی و نه‌فره‌تیان هێنایه سه‌ر جاده و تینوی ڕوخاندنی ده‌سه‌ڵاتی یه‌كێتی و پارتین، جوڵانه‌وه‌كه‌ی ئه‌و و هاوپه‌یمانێتیه‌كه‌ی به‌رهه‌م ساڵح و گۆڕان و كۆمه‌ڵی ئیسلامی و… ده‌ستی هاوار بۆ عه‌بادی به‌رز ئه‌كه‌نه‌وه تا مه‌رحه‌مه‌ت بكات و له‌ته موچه‌یه‌ك بدات. به‌رژه‌وه‌ندیه‌ك له به‌غدا هه‌یانه وایان لێئه‌كات چاو له‌وه بپۆشن كه عه‌بادی و حه‌شدی شه‌عبی بوو هاته‌وه سه‌ر سه‌ری خه‌ڵكی كوردستان و سه‌دامێكی تری نیشان دانه‌وه!\nیه‌كێتی و پارتی به‌بۆنه‌ی سیاسه‌تی دژی مرۆڤانه‌ی ئه‌مریكا و هاوپه‌یمانه‌كانی له ٩١ ه‌وه ده‌سه‌ڵات كه‌وته باوه‌شیانه‌وه، ئیتر بوونه خاوه‌نی پاره و چه‌ك و میلیشیا. خۆ ئه‌وان هه‌ر له ٩١ یشه‌وه نه‌یانئه‌ویست خۆیان داببڕن له ڕژێمی سه‌دام، بگره ئه‌یانوویست شه‌ریك بن له‌گه‌ڵی، تاكو ڕووخا ئیتر به ده‌ستور خۆیان كرده‌وه به شه‌ریكی حكومه‌تی ’’تڕه‌كه‌ڵه‌كێی‘‘ عێراق. ئێستا تازه به تازه كاكه شاسوار ئه‌یه‌وێ بڵێ ئه‌و خۆگرێدانه‌وه‌یه‌ی یه‌كێتی و پارتی هیچ نه‌بوو، كه‌م بوو، خزمه‌تی باشیان نه‌كرد، و ئه‌یه‌وێ ئه‌م بیكات! یانی ئه‌و شته‌ی ئه‌ویش به جوڵانه‌وه ناوی ئه‌بات خه‌ریك ئه‌بێ خۆی به لوله‌ی تۆپی وڵاتێكه‌وه ببه‌ستێته‌وه و پۆستاڵی لایه‌كی تر بخاته سه‌ر سه‌ری تاكو جوڵانه‌وه‌كه‌ی پڕ پاره و چه‌ك و میلیشیا بكات. چ مه‌خسه‌ره‌یه‌كه؟!\nئه‌م سیناریۆیانه هه‌موویان یه‌ك ده‌رهێنه‌ری هه‌یه: چینێكی كه‌مینه پاره و ئامڕازه‌كانی به‌رهه‌مهێنانی كردۆته موڵكی خۆی و كه ئه‌زانێ چ هێزی كارێك و سه‌روه‌تێك له كۆمه‌ڵگادا هه‌یه هه‌رجارێك به ناوێكه‌وه ئه‌یبات. دانانی په‌رده‌ی كۆتایی بۆ ئه‌م سیناریۆیه پێویسته! شاسوار و به‌رهه‌م و فڵان و فیساری چاكسازیخواز پاڵه‌وانی دۆڕاوی ئه‌م فیلمه‌ن.\n٩ ی جانیوه‌ری ٢٠١٨


ئیسرائیل لە حەماس دەدات\nلەشکری ئیسرائیل دەڵێت فڕۆکە جەنگییەکانی ژمارەیەک پێگەیان لە کەرتی غەززە بۆردومان کردووە وەک وەڵامێک بۆ ئەو هیرشە موشەکیەی پێشتر لەناو فەلەستینەوە کرابووە سەر ئیسرائیل.\nتا ئامادەکردنی ئەم هەواڵە، هیچ زانیارییەک لەسەر بۆردومانکردنەکانی ئەمڕۆ یەکشەممە نەدراوە.\nلە کاتێکدا ژمارەیەک ڕێکخراوی چەکداری فەلەستینی هەن، بەڵام ئیسرائیل، ڕێبەرانی حەماس لە کەرتی غەززە بەرپرسیار دەکات لەو هێرشە موشەکیانە و لە بەرامبەریشدا پێگەکانی حەماس لە ناوچە فەلەستینیەکاندا بۆردومان دەکات.\nلەشکری ئیسرائیل لە ڕاگەیەندراوێکدا دەڵێت "فڕۆکە جەنگییەکان و هەلیکۆپتەرەکان لە دوو شوێنیان داوە کە بۆ دروستکردنی موشەک بەکاردەهێنرێن و هەروەها بنکەیەکی مەشق و ڕاهێنانی هێزی دەریایی حەماسیش بۆردومان کراوە."\nدرەنگانێکی ڕۆژی شەممە لەشکری ئیسرائیل ڕایگەیاند چەکدارە فەلەستینییەکان موشەکێکیان گرتۆتە شاری عەسقلان لە ئیسرائیل. پۆلیس دەڵێت لە ئاکامی ئەو هێرشە موشەکییە زیان لە باڵەخانەیەک کەوتووە بەڵام زیانی گیانی نەبووە؛ بەڵام میدیای ئیسرائیل دەڵێت موشەکەکە بەر کارگەیەک کەوتووە و زیانی لێداوە.\nلەوەتای ساڵی 2007ەوە کە حەماس دەستیگرتووە بەسەر کەرتی غەززەدا، 3 شەڕی گەورە ڕوویانداوە لە نێوان ئیسرائیل و حەماسدا و ئەمە بێ لەوەی ژمارەیەکی زۆری پێکدادانیش هەبوون لە نێوانیاندا.


شەڕی دۆڵەكان!، زریان رۆژهەڵاتی – Peshmergekan\nوەزیری بەرگری توركیا ئۆپەراسیۆنێكی بەناوی چڕنووك – قوفڵ راگەیاند كە لە ناوچەكانی مەتین، زاپ و ئاڤاشین- باسیان دەكرێت.\nپێدەچێت ئەمە درێژەی هەمان ئەو 7 ئۆپەراسیۆنەی چڕنووك بێت كە لە ئایاری 2019وە دەستیانپێكرد. ئەو ناوچانەی كە ئێستا شەڕیان تێدایە، زۆر سەخت و دژوارن، كۆنترۆڵكردنی شاخەكان لە جێی خۆی بوەستێ، دوو دۆڵی گرنگیش لەوێ هەن كە بایەخێكی ستراتیژییان بۆ شەڕ هەیە و لەوانەیە ئامانجی سەرەكی شەڕەكەی ئێستاش ئەو دوو دۆڵە بن، کە دەکەونە نێوان هەردوو رووباری زاپ و ئاڤاشین- باسیان، ئەو دۆڵانەش گەلیێ زاپ و گەلیێ باڵندەن!\nتێگەیشتن لە ناوچەكانی شەڕ\nهەندێك جار بەهۆی بەكارهێنانی دەستەواژە و ناوی جیاجیاوە بۆ شوێنەكان، تێگەیشتن لە ناوچەكانی شەڕ بۆ كەسێك كە بە وردی بە دواداچوونی بۆ نەكات كاریكی ئاسان نییە. شەڕی ئەم جارە بە زۆری لە باكووری قەزای ئامێدی چڕ بووەتەوە. ململانێیەكە لەسەر دۆڵەكانی زاپ و باڵندەیە، بەڵام بایەخی چیاكانی دەوروبەری ئەو ناوچانەش لەڕووی تاكتیكی رۆژانەی شەڕ، هەروەها لەڕووی كۆنترۆڵی درێژخایەنەوە زۆر زۆرن. بەپێی سەرچاوەكانی توركیا و پارتی کرێکارانی کوردستان و هەرێمی كوردستانیش، لە چەند شوێنێكی دەوربەری دۆڵی زاپ، بێجگە لە بۆردوومان، هەوڵی دابەزاندنی هێزیش دراوە. ناوچەكانی دیكەی شەڕیش چیای مەتین، كوڕەژار، گەلیی رەشاڤە و ناوچەی ئاڤاشین- باسیانن. چیای مەتین دەكەوێتە شانی راستی گەلیێ زاپ و لە ملی باشووری رۆژئاوای ئەوێ هەڵكەوتووە. چیای كوڕەژاریش لە ملی باشووری رۆژهەڵاتی دۆڵەكەیە لە پشت شێلادزێ و لە بەردەم هێتیتی كۆندایە. رەشاڤەش تەنیا چەند كیلۆمەترێك لە دووریی دێرەلووكەوە لە شوێنێك لە سەرەتاكانی دۆڵی زاپ دایە. لە پشت دێرەلووكەوە بە درێژایی رووباری زاپ، دۆڵێكی گەورە هەیە( دەوری20-25كم) كە تاوەكو چەلێ( چوكورجا) لە پارێزگای جۆلەمێرگ (هەکاری) دەگات و ئەمەش ژینگەیەكی سرووشتی لەباری بۆ هەرجۆرە جموجۆلێكی پارتیزانی دروستكردووە كە بە درێژایی شەڕی چەندین ساڵە، ئەو ناوچانە بەتەواوی كۆنترۆڵ نەكراون.\nئەشكەفتی برینداران كە توركیا ویستوویەتی هێزی پیادەی بۆ دابەزێنێت، لە شوێنێك لە نێوەڕاستەكانی دۆڵی زاپ لە باكووری هیتیتی كۆندایە و چیای رەشیش بەسەر ئەویوێدا دەروانێت و تاوەکو سنوور دەڕوات. كێ چیای رەش و ئەشكەفتی برینداران بگرێت، بەسەر دۆڵی زاپدا زاڵ دەبێت و ئەوەش هۆكارێكی چڕبوونەوەی پێكدادانەكانە لەوێ.\nلە ملی رۆژهەڵاتی چیای كوڕەژاریشەوە، چەند كیلۆمەترێك لە باكووری رۆژهەڵاتی (شیلادزێ) وە، ناوچەیەكی شاخاوی – دۆڵاوی لە گەلیێ باڵندەوە دەست پێدەكات و بەبنی گوندی بێدێ و زۆزانی دۆسكیان دا دەگاتە ئاڤاشین؛ جێگەیەك كە هەموو كات ناوەندێكی گرنگ بووە بۆ پەكەكە و هەرلەوێشەوە بە ئاسانی توانیویەتی بگاتە جۆلەمێرگ. نزیكەی 15- 20 كیلۆمەترێك لەولای ئاڤاشینەوە، باسیان هەیە كە ئەویش ژینگەیەكی لەبارەی بۆ هەر بزاڤێكی پارتیزانی دروستكردووە.\nئەگەر نەمانەوێ لەوە زیاتر سەرمان بەو وردەكارییانەی ناوی شوێنەكان و دووریی و مەوداكانی نێوانیانەوە سەرقاڵ بكەین، بە كورتی دەتوانین بڵیین شەڕەكە لە دەوربەری دوو دۆڵی گرنگ لە باكووری قەزای ئامێدی بەدرێژایی رووباری زاپ، باسیان- ئاڤاشین چربووەتەوە.\nئایا ئەمە چاوەڕوانكراوبوو؟\nبەڵێ بێگومان. ئەم ئۆپەراسیۆنە درێژەی ئۆپەراسیۆنەكانی چڕنووكە كە توركیا لە ساڵی 2019وە دەستیپێکردووە و ئەمەی ئێستاش هەشتەمین بەشیەتی. یەكەمیان لە مایسی 2019 لە دەڤەری برادۆست كرا. لە تەمموزی هەمان ساڵ دا چڕنووكی 2 كرا كە بە رووداوەكانی چیای گارا نێوبانگی دەركرد. چڕنووكی 3 بەپێچەوانەی ئەوانی پێشوو لە سنوورەكانی باكووری رۆژئاوای هەرێمی كوردستان لە سینات و حەفتانین چڕكرایەوە. دوای ئەوەش لە 2020دا ئۆپەراسیۆنەكانی چڕنووك- هەڵۆ، چڕنووك- پڵنگ كران كە زیاتر هێرشی ئاسمانی بوون. لە شوباتی 2021یشدا چڕنووك- پڵنگی 2 كرا كە زیاتر چیای گارەی كردبووە ئامانج. توركیا لە 24ی نیسانی 2021 ئۆپەراسیۆنەكانی چڕنووك – هەورە برووسكە(شیمشەك و یڵدرم)ی لە ناوچەكانی مەتین و ئاڤاشین- باسیان دەستپێكرد و وادیارە ئەمەی ئیستاش، كە ناوەكەی چڕنووك – قوفڵە درێژەی ئەوەبێت. لە 2019دا توركیا زیاتر تەركیزی خستبووە سەر ملی باكووری رۆژهەڵات و باكووری رۆژئاوای سنوورەكان؛ لەولاوە دەڤەری برادۆست و لەملاشەوە حەفتانین! ناوچەكانی نێوەڕاستی ئەو دوو بەشەشی دەكردە ئامانج، بەڵام لە 2020 بەدواوە سەرنجێكی زیاتری داوەتە سەر ئەم ناوچەیە كە ناوچەكانی باكووری ئامێدی لە ناوجەرگەی ئەو هەرێمە نێوەنجییەدان. ئەگەر توركیا بتوانێت دۆڵ و چیاكانی پشت ئامێدی كۆنترۆڵ بكات، ئەوا بە كردەنی، ناوچەیەكی تامپۆنی لەودیو سنوورەكانی خۆی دروست دەكات و ئەڵقەی كارەكانی لە برادۆستەوە تاوەکو حەفتانین بە یەك دەگەیێنێت. لەوانەیە یەكێك لە ئامانجەكانی ئەو ئۆپەراسیۆنانەش، دوورخستنەوەی زیاتری پەكەكە لە سنوورەكان و پاڵپێوەنانی بۆ داكشانی زیاتر بەرەو قووڵایی خاكی هەرێمی كوردستان بێت.\nبێگومان كۆنترۆڵكردنی تەواوەتی زنجیرە چیاكانی سنوور بۆ هیچ هێزێكی دەوڵەتی كارێكی ئاسان نییە، ئەمە بۆ چیا و نەوالەكانی پشت ئامێدی كە ناوچەی سەخت و دژوارن زۆر ئەستەمتر دەبێت. هەڵبەت نابێ ئەوەشمان بیربچێت كە چڕكردنەوەی ئۆپەراسیۆن لەو ناوچانەش، بە لەبەرچاوگرتنی باڵادەستی تەكنەلۆژی و دۆخی سیاسی لە عێراق، ناوچەكە و جیهان، دەتوانێت شوێنی پەكەكە لێژبكات و زیاتر بەرەو قووڵایی خاكی هەرێمی كوردستان پاڵی پێوەبنێت. ئەمە دەتوانێ ململانێی نێوان پارتی کرێکارانی کوردستان و پارتی دیموکراتی کوردستان زیاتر بكات و، نموونەی رووداوەكانی سەرێ ئامێدی دووبارە بكاتەوە. بەتایبەتی كە ئێستا هەرێمی كوردستان نیگەرانە لە داكشانی زیاتری مەیدانی جەنگ بۆ ناوچەكانی ژێر دەسەڵاتی خۆی، هەروەها پەكەكەش باس لەوە دەكات كە هێزی پێشمەرگە بەرەو كوڕەژار جوڵەیان كردووە.\nئەنجامی سرووشتی ئەم ئۆپەراسیۆنانە دوورخستنەوەی مەیدانی شەڕە بۆ قوڵایی خاكی هەرێمی كوردستان وەك ئەوەی كە لە رۆژئاوای كوردستانیش روویدا. پێدەچێت دۆخی سیاسی عێراق، ململانێی بەردەوامی ناوخۆیی هێزە سیاسییەكانی هەرێمی كوردستان و سەرقاڵیی جیهان بەشەڕی ئۆكراینا و ئامادەكاری بۆ هەڵبژاردنی 2023ی توركیا، زەوینە سیاسییەكەی ئەم ئۆپەراسیۆنەیان دروست كردبێت. بەهۆی سەختی ناوچەكەشەوە، ئەستەمە توركیا بتوانێت بە تەواوی پەكەكە لەوێ نەهێڵێت، بەڵام دەتوانێ گرفتی گەورەیشی بۆ دروست بكات.\nئۆپەراسیۆنەكە ناوی چرنووك- قوفڵە، ئەمە چەندەی دەتوانێت رەهەندێكی بانگەشەكارانەی بۆ بردنەوەی شەڕوسەرخستنی ئامانجەكانی توركیا هەبێت، بەڵام لەوانەیە واتای ئەوەش بدات كە رەنگە دوای ئەمە ئیدی تاوەکو پاش هەڵبژاردن، ئەمە دوایین ئۆپەراسیۆنێكی گرنگ بێت كە توركیا لە دژی پەكەكە بیكات. چونكە سەرۆككۆماری توركیا چەندەی لە هەڵبژاردنی داهاتوودا پێویستی بە دەنگی گرووپە رەگەزپەرستەکانە، ئەوەندەش پێویستی بەوەیە هەدەپە زۆر نەهارووژێنێت، بەهۆی رۆڵی كلیلیی هەدەپەوە لەسەر یەكلاكردنەوەی سەرۆككۆماری داهاتوو، هەر لە ئیستاوە نایەوێت بە تەواوی هەدەپە بەرەو هاوپەیمانیی میللەت پاڵبنێت كە ركابەری ئەو دەكەن!\nزریان رۆژهەڵاتی، بەڕێوەبەری ناوەندی لێکۆڵینەوەی رووداو


لە یەک دەقیقەدا چ خێرێک ئەنجام دەدەى؟: ماڵپەڕی وەڵامەکان\nتەزکیەى نەفسلە یەک دەقیقەدا چ خێرێک ئەنجام دەدەى؟\nلە یەک دەقیقەدا چ خێرێک ئەنجام دەدەى؟\nئێمە لەجێگەی کارەکەمان کاتێکی کەمان هەیە بۆ عیبادەت کردن جا ئایا چۆن سوود لەو کاتە کەمە ببینین؟\nکات بریتی یە لەتەمەنی مرۆڤ ، وەبەنرخترین سەرمایەیە کەپێویستە دەستی پێوە بگیردرێت ، و لەشتانێکدا بەکار بهێندرێت کە خودا پێی ڕازیە .\nگەر تۆ دەتەوێ سود لە کاتەکانت ببینى گەرچی کەمیش بێ ئەوا بێگومان دەتوانى لە تەنها دەقەیەکى تەمەنت کارێکی خێری زۆری تێدا ئەنجام بدەیت ، بۆ نموونە :\n1- لەیەک دەقەدا دەتوانیت سێ جار ( سورة الفاتحة ) بخوێنیت ، وهەندێ کەس چاکەکانی خوێندنی فاتیحایان ژماردووە بۆیان دەرکەوتووە زیاترە لە (600) چاکە ، خۆ ئەگەر (3) جار بیخوێنیت ئەوا پشت بەخوا زیاتر لە (1800) چاکەت بۆ دەنوسرێت ، ئەمە لەهەموو دەقەیەکدا .\n2- لەیەک دەقەدا دەتوانیت بیست جار (سورة الإخلاص ) ( قل هو الله أحد ) بخوێنیت ، خوێندنی یەک جاری ئەم سوڕەتە بەقەد سێ یەکی قورئانە ، خۆ ئەگەر (20) جار بیخوێنیت ئەوا وەک ئەوە وایە (7) جار قورئانت خوێندبێت ، و ئەگەر هەموو ڕۆژێک لەدەقەیەکدا (20) جار بیخوێنیت ئەوا لەمانگێکدا (600) جار دەکات ، ولەساڵێکدا دەکاتە (7200) جار ، کەئەمە لەپاداشتدا خێری (2400) جار خوێندنی قورئانی هەیە .\n3- دەتوانیت لەیەک دەقەدا لاپەڕەیەک لەقورئان بخوێنیت .\n4- دەتوانیت لەیەک دەقەدا ئایەتێکی کورت لەقورئان لەبەر بکەیت .\n5- دەتوانیت لەیەک دەقەدا بیست جار بڵێیت : (لا إله إلا الله وحده لا شريك له الملك وله الحمد وهو على کل شيء قدیر) ، وپاداشتەکەی وەک ئازاد کردنی (8) بەندەیە لەنەوەکانی ئیسماعیل لەپێناوی خودادا .\n6- دەتوانیت لەیەک دەقەدا سەد جار بڵێیت ( سبحان الله وبحمده ) ، و هەر کەسێک ئەوە بڵێت لەڕۆژێکدا خودا لەتاوانەکانی خۆش دەبێت هەر چەند بەقەد کەفی دەریاش بێت .\n7- دەتوانیت لەیەک دەقەدا پەنجا جار بڵێیت(سبحان الله وبحمده سبحان الله العظيم) ، کەئەم دوو کەلیمەیە سوکن لەسەر زمان وقورسن لەتەرازووی چاکەکاندا ، وخۆشەویستن بەلای خوداوە ، هەروەک لە ( البخاري ومسلم )دا، هاتووە .\n8- پێغەمبەر ﷺ فەرموویەتی : ( لأن أقول : سبحان الله ، والحمد لله ، ولا إله إلا الله ، والله أكبر أحب إلي مما طلعت عليه الشمس ) رواه مسلم ،\nواتە : گەر بڵێم : (سبحان الله ، والحمد لله ، ولا إله إلا الله ، والله أكبر) ئەوا لەلام خۆشەویسترە لەوەی کەخۆر بەسەیریدا هەڵدێ .\nجا لەیەک دەقەدا دەتوانیت زیاد لە(18) جار ئەم زیکرە بکرێت ، وئەم کەلیماتانە خۆشەویسترین کەلیمەن بەلای خوداوە ، وباشترین کەلیمەن ، و وەزنیان قورسە لەتەرازووی چاکەدا هەروەک لەفەرموودەی صەحیح دا هاتووە .\n9- لەیەک دەقەدا دەتوانیت زیاتر لە چل جار بڵێیت : (لا حول ولا قوة إلا بالله) ، که کەنزێکە لەکەنزەکانی بەهەشت هەروەک لە صەحیحی البخاري ومسلم دا هاتووە کەئەم زیکرە دەبێته هۆکاری تەحەمول کردنی ناحۆشیەکان .\n10- لەیەک دەقەدا دەتوانیت زیاتر لە پەنجا جار بڵێیت : ( لا إله إلا الله ) کە گەورەترین کەلیمەیە ، و کەلیمەی تەوحید ویەکتاپەرستی یە ، وە هەرکەسێک کۆتا کەلیمەی ئەم کەلیمەیە بێت دەچێتە بەهەشتەوە وچەندان فەزڵ وڕێزی تری هەیە .\n11- لەیەک دەقەدا دەتوانیت زیاتر لە سەد جار ( ٲستغفر الله) بکەیت ، وفەزڵ وڕێزی ( أستغفر الله) لای کەس شاراوە نی یە ، کەهۆکاری لێ خۆش بوون ، وچوونە بەهەشت ، ولابردنی بەڵایە ، وئاسان کاری لەکاروباری ژیاندا ، وبارینی باران وزۆر بوونی ماڵ و منداڵ .\n12- لەیەک دەقەدا دەتوانیت پەنجا جار سەڵاوات بدەیت لەسەر پێغەمبەر ﷺ ، وەلەبەرانبەردا خودا (500) جار سەڵاواتت لەسەر دەدات چونکە چاکە یەک بەدەیە .\n13- لەیەک دەقەدا دەتوانیت شوکری خودا بکەیت لەکاتێکدا لەسەر جێگاکەی خۆت ڕاکشابێتی یاخود بەڕێگادا بڕۆیت .\n14-وە هەر لەیەک دەقەدا دەتوانیت دوو لاپەڕە لەکتابێکی بەسوود بخوێنیتەوە .\n15- وە هەر لەیەک دەقەدا دەتوانیت بەتەلەفۆن سیلەی ڕەحم بەجێ بگەیەنیت .\n16- وە هەر لەیەک دەقەدا دەتوانیت دەستەکانت بەرز بکەیتەوە وبپاڕێیتەوە بەو پاڕانەوانەی کە گشتگیرن .\n17- وە هەر لەیەک دەقەدا دەتوانیت ڕێگری بکەیت لەخراپەیەک .\n18- وە هەر لەیەک دەقەدا دەتوانیت فەرمان بکەیت بەچاکەیەک .\n19- وە هەر لەیەک دەقەدا دەتوانیت ئامۆژگاری برایەکت بکەیت .\n20- وە هەر لەیەک دەقەدا دەتوانیت دڵی کەسێکی غەمبار بدەیتەوە .\n21- وە هەر لەیەک دەقەدا دەتوانیت دارێک یان بەردێک لەڕێگادا لاببەیت .\nلەکۆتایدا بەئەندازەی دڵسۆزی و هەست کردن بە چاودێری خودا پاداشتت گەورە دەبێت وچاکەکانت زیاد دەبێت .\nوە بزانە زۆربەی ئەم کردەوانە هیچ شتێکت لەسەر ناکەوێت وکاتێکی زۆری ناوێت ، وپێویست ناکات دەست نوێژی بۆ بگریت ، وخۆتی بۆ هیلاک بکەیت ، بەڵکو دەتوانیت لەهەر حاڵ وبارێکدا بیت ئەنجامیان بدەیت .\nوە ئەم کردەوانە دەبنە هۆکاری خۆش گوزەرانی ، و دڵ فراوانی ، ونەمانی غەم و خەفەت .\nچۆن مرۆڤ بەختەوەر دەبێ وە دڵ تەنگی نامێنێ؟ هۆکارەکانی عاقیبەت خێری چارەسەری دڵ ڕەقی چ ڕێگایەک هەیە وا لەمرۆڤ بکات تەنها هەم وخەمی ڕازی کردنی خودا بێت نەک خەڵک ؟ قورسترین کردەوە لە تەرازووى ڕۆژى قیامەتدا\nسەردان: ٢,٤٤٠ بەش: تەزکیەى نەفس\nپرسیاری دواتربەکارهێنانى ماددە هۆشبەرەکانپرسیاری پێشترخراپێتى زینا بە نیسبەت ئافرەتان و پیاوانەوە


پێش بەغدا، سیاسەتی نەوتی هەرێم سەرچاوەی شکستی داراییمانە – Standard Kurd\nلەلایەن ستاندار Posted on ئایار 2, 2020 ئایار 2, 2020 703 جار بینراوە 0 سەرنج\nسەرەڕای ئەوەی ئاشکرایە دانوستانکەرانی هەرێمی کوردستان، بۆ خۆیان و کۆمپانیای حیزب و بنەماڵەیان قازانجیان لە گرێبەستەکانی هەرێم کرد، بەڵام گریمان ئەوە پاڵنەری سەرەکیی بڕیارەکانیان نەبوو و بەڵکو لە راستیدا مەبەستیان داڕشتنی سیاسەتی نەوتی سەربەخۆ و دروستکردنی ژێرخانی ئابووری وسیاسیی سەربەخۆیی کوردستان بوو… راکێشانی کۆمپانیاکانی نەوت بۆ هەرێمی وڵاتێکی ئەندام لە نەتەوەیەکگرتووەکان و بەشدار لە زۆربەی هەرەزۆری سیستەمی دادوەریی جیهانی، بەبێ رەزامەندیی دەسەڵاتی مەرکەزی ئەو وڵاتە، دەسەڵاتدارانی هەرێمی “ناچار کرد” کە زۆر زیاتر لە عێراق بەخشندە بن لە گرێبەستەکانیاندا. لە بریی سیستەمی گرێبەستی خزمەتگوزاری کە لە عێراقدا باوە، پەنایان بۆ سیستەمێکی دیکە برد کە بە بەشداری لە بەرهەمهێنان ناسراوە.\nزۆر بوون ئەوانەی لەبەر بژێوییان، ئامادەبوون لەسەر شاشەی تەلەفزیۆنەکان بڵێن گرێبەستەکانی “سیاسەتی نەوتی سەربەخۆ”ی فوول کوردایەتی باشترن لە گرێبەستەکانی عێراق و ئەوەی لە هەرێمی کوردستان دەگوزەرێت دەبێت ببێت بە نموونە بۆ هەموو عێراق. کەمیش بوون ئەوانەی کە هاووڵاتیانی هەرێمیان لە ئاکامە مەترسیدارەکانی لەدەستدانی بڕیاری سەربەخۆ و هەرزانفرۆشتنی سامانی نەتەوەیی و لەوەڕاندنی گەندەڵی لە ئاستی زۆر ترسناکدا بەهۆی ئەو سیاسەتی نەوتی سەربەخۆیە ئاگادار دەکردەوە.\nنرخی باوی ناردنی نەوت بە بۆری لە جیهاندا 0.50 – 0.75 دۆلارە بۆ هەر 1000 میلێک بۆری بۆ هەر بەرمیلێکە. بەڵام بۆ گەیاندنی نەوتی هەرێم بە بەندەری جیهانی تورکی، حکومەتی هەرێمی کوردستان بۆ کەمتر لە 600 میل بۆری ، 3.45 یان داوە لەم سێ مانگەدا. واتە بڕی 135 ملیۆن و 581 هەزار و373 دۆلاریان داوە، کە دەکاتە 17.27٪ بۆماوەی بەشەفرۆشی حکومەتی هەرێم.\nبڵاوکراوەی پێشووهودا سەجاد پەرلەمانتارە عێراقیەكە زانیاری نوێ لە بارەی هەرێم دەدركێنیت\nبڵاوکراوەی نوێترپرۆژەیەكی بەغدا بۆ پێدانی موچەی فەرانبەرانبەرانی هەرێم بەراستەوخۆیی ئاشكرادەكرێت “هەڵوێستی حكومەتی هەرێم چی بوە”


کۆمیتەی کاروباری دەرەوەیی لە ئەنجومەنی نوێنەرانی ئەمەریکا پـرۆژە بڕیارێـکی پەسەندکرد بۆ ڕاستەوخۆ پـڕچەککردنی هێزەکانی پـێشـمەرگە لە لایەن ئەمەریکاوە.\nئێدوارد ڕۆیس سەرۆکی کۆمیتەکە دوێنێ چوارشەممە لە دانیشتنێکدا گوتی هێزە کوردیـیەکان لە باکوری عێراق یەکێـکن لە هەرە هاوبەشە نزیکەکانمان لە شەڕی دژی داعشدا.\nپاشان گوتی بەپـێی یاسای ئێسـتا، پـێویستە هەموو یارمەتیـیە لەشکریـیەکانی بۆ کورد ڕەوانە دەکرێن لە ڕێگەی بەغداوە بن کە لە لایەن شیعەکانەوە کۆنترۆڵکراوە، ئەمەش بووەتە مایەی دواکەوتنی گەیاندنی چەکەکان و هەروەها ئەنجامدانی کارەکانی مەشق و ڕاهێنان بۆ هێزە کوردیـیەکان.\nگوتیشی ئەم پـرۆژە یاسایە بەربەستەکان لادەبات لە بەردەم گەیاندنی چەک بۆ هێزە کوردیـیەکان، لەوانە موشەکی دژە تانک و ماشێنی زرێپـۆش و تۆپـی دورهاوێژ.\nحکومەتی بەغدا و ئەو میلیشیا شیعەیانەی ئێران پاڵپشـتیان دەکات، لە دژی ئەوەن ئەمەریکا ڕاستەوخۆ چەک و تەقەمەنی بە کورد و سوونە ڕەوانە بکات.\nپـرۆژە یاساکە ڕێگە بە سەرۆکی ئەمەریکا دەدات بۆ ماوەی 3 سـاڵ بڕیار بدات بە شێوەیەکی ڕاستەوخۆ پـێداویستی لەشکری ڕەوانەی هێزەکانی پـێشمەرگە بکرێن و هەروەها مەشق و ڕاهێنانیشیان پـێبکرێت. داواش لە سەرۆک ئۆباما دەکات بەردەوامبێت لە ڕاوێژکاری لەگەڵ حکومەتی عێراق. جەختیش لەوە کراوەتەوە کە پـێویستە ئەو چەکانە بۆ ئامانجی هاوبەش بەکاربهێنرێت ئەویش شکستهێنان بە داعش. هەروەها گوتی بە ڕوونی لە پـرۆژە بڕیارەکە هاتووە کە ئامانج لەم کارە سەربەخۆیی کورد نیـیە، بەڵکو تەنها شەڕی داعشە.\nکۆنگرسمان ئێدوارد ڕۆیس کە کەسێـکی کۆماریـیە و نوێنەرێـکی ویلایەتی کالیفۆرنیاشە لە ئەنجومەنی نوێنەران، لە درێژەی قسەکانیدا گوتی لە ئێسـتادا نزیکەی 160 هەزار پـێشمەرگە لە عێراقدا هەن کە نزیکەی 30% یان ژنن. گوتیشی نزیکەی 8500 پـێشـمەرگە لە بەرەکانی پـێشەوەی شەڕی دژی داعش گیانیان لەدەسـتداوە یان برینداربوون. ئاماژەی بۆ ئەوە کرد زۆربەی ئەم زیانانەی بەر پـێشـمەرگە کەوتوون لە ئاکامی ئەو چەکە باشانە بووە کە کەوتوونەتە دەسـتی داعشەوە و پـێشـمەرگە لە بەرامبەریاندا هەڵنایەت و ڕووبەڕوویان دەبێتەوە.\nباسی لەوەش کرد بەشێـکی زۆری ئەو چەکانەی لە دەسـتی پـێشـمەرگەدایە هی سەردەمی سەدام حسێنە و تەنانەت هەندێـکیان هی سەردەمی شەڕی دووەمی جیهانیشە.\nژمارەیەک لە کۆنگرسمانەکانی سەر بە دیموکراتەکان ئەوانیش لە بەرژەوەندی پـرۆژە بڕیارەکە قسەیان کرد، لەوانە ئیلیۆت ئەنگلی دیموکرات لە ویلایەتی نیویۆرک. گوتی دەبێت دڵنیا ببین لەوەی کوردەکان هەموو شتێـکیان هەیە کە پـێویستیانە بۆ بەرگریکردن لە خۆیان. گوتیشی ئەوان بە تەنها ناتوانن ڕووبەڕووی داعش ببنەوە.\nجێی ئاماژەیە لە ئێسـتادا پـرۆژە بڕیارەکە پـێوستی بە پەسەندکردنە لە ئەنجومەنی نوێنەران و پاشان لە پـرۆژە بڕیارێـکی هاوشێوە لە ئەنجومەنی سینات پـێشـکەشبکرێت و پەسەندبکرێت تاوەکو و دواتر لە لایەن سەرۆکی ئەمەریکاشەوە پەسەندبکرێت تاوەکو بڕیارەکە بچێتەوە قۆناغی جێبەجێکردنەوە.\nدەقی گوتەکانی ئێدوارد ڕۆیس بۆ پـڕچەککردنی ڕاستەوخۆی پـێشمەرگە


رۆژئاوای كوردستان.. دورگه‌یه‌كی دیموكراسی له‌ناو جه‌نگه‌ڵێكی پڕ له كاولكاریدا\n10:39 - 24/07/2019 232 جار خوێندراوەتەوە\nزەمەن: محه‌مه‌د حسێن\nرووبەری خاكی رۆژئاوای کوردستان، ئه‌و ناوچانه‌ی ئه‌مڕۆ ئیداره‌ی سه‌ربه‌خۆی باكورو رۆژهه‌ڵاتی سوریا ده‌یبات به‌ڕێوه ٥١ هەزارو ٥٥٤ كیلۆمه‌تری چوارگۆشه‌یه و ٢٧.٨٤% تێکڕای خاكی سوریا پێك دەهێنێ. ئەم رووبەرە له هه‌رێمی كوردستانی عێراق گه‌وره‌تره كه ٤٠ هەزار كیلۆمه‌تری چوارگۆشه‌یه.\nهه‌روه‌ها گه‌وره‌تره له ١٢٤ وڵاتی سه‌ربه‌خۆی ئه‌ندامی نه‌ته‌وه یه‌كگرتووه‌كان، له ناویاندا دانیمارك، سلۆڤاكیا، هۆڵه‌ندا، سویسرا، به‌لجیكا، لبنان، ئیسرائیل، قه‌ته‌ر، به‌حره‌ین، كوەیت، تایوان، فه‌له‌ستین، سه‌نگافوورە، قوبروس و ته‌یموری خۆرهه‌ڵات.\nبه هۆی به‌شداریكردنم له كۆڕبه‌ندی نێوده‌وڵه‌تی ده‌رباره‌ی داعش (كه ناوه‌ندی رۆژئاوا بۆ لێكۆڵینه‌وه ستراتیژییه‌كان له شاری عاموده سازی كردبوو) بۆ ماوه‌ی حه‌فته‌یه‌ك له رۆژئاوا ژیام. له نزیكه‌وه ئاشنای هه‌موو ئه‌و هیواو نیگه‌رانیانه بووم كه ئه‌زموونی سیاسی و ئیداریی ئه‌م به‌شه‌ی كوردستان له‌گه‌ڵ خۆیدا هه‌ڵیگرتووه.\nئه‌و خاكه‌ی ئه‌مڕۆ له‌ژێر ده‌سه‌ڵاتی شه‌ڕڤاناندایه‌و ناوه فه‌رمییه‌كه‌ی (ئیداره‌ی خۆسەری باكورو رۆژهه‌ڵاتی سوریا)یه كه‌متر له پێنج ملیۆن كه‌سی تێدا ده‌ژی به كورد، عه‌ره‌ب، ئه‌رمه‌نی، چه‌ركه‌س، چیچانی و توركمانه‌وه. ئه‌مانه نزیكه‌ی ٢٠% ی دانیشتوانی سوریا پێك دەهێنن به‌ڵام خاكه‌كه‌یان زیاد له ٧٥%ی سه‌رچاوه ئابووری و سروشتییه‌كانی سوریای له خۆگرتووه وه‌ك نه‌وت و گازی سروشتی و ئاو و زه‌وی به پیت بۆ كشتوكاڵ.\nهه‌ربۆیه ئه‌مڕۆ رژێمه‌كه‌ی ئه‌سه‌د چاوی له‌وه‌یه سه‌ركردایه‌تی رۆژئاوا به‌رهه‌مه نه‌وتییه‌كان و ئاوی له‌گه‌ڵدا دابه‌ش بكات نه‌ك به پێچه‌وانه‌وه. ئاستی بژێوی تاكه‌كان له رۆژئاوا هێنده جیاوازو باشتره له ناوچه‌كانی تری سوریا وه‌ك ئه‌وه‌ی دوو وڵاتی ته‌واو جیاوز بن؛ ئه‌مه له كاتێكدایه رۆژئاوا هیچ دانپیانانێكی فه‌رمی و نێوده‌وڵه‌تی به‌ده‌ستنه‌هێناوه‌و له‌ژێر هه‌ڕه‌شه‌ی رۆژانه‌و به‌رده‌وامی دوژمنه‌كانیدایه. به‌ڵام له‌به‌رامبه‌ردا رژێمه‌كه‌ی ئه‌سه‌د شه‌رعیه‌تی ناوخۆیی و پشتیوانی نێوده‌وڵه‌تی هه‌یه و هه‌زاران میلیشیای ئێرانی، عێراقی و لبنانی و سوپای روسه‌كان شه‌ڕی بۆ ئه‌كه‌ن.\nرۆژئاوا له‌هه‌رچوارلاوه به دراوسێی خراپ و دووژمن ئابڵوقه دراوه. هه‌رێمی كوردستانی عێراق (كه ئه‌وان به باشوور ناوی ده‌به‌ن و وه‌ك ماڵی برایه‌كی دراوسێ ده‌یبینن) دراوسێ خراپه‌كه‌یه! توركیا، رژێمی ئه‌سه‌د، گروپه چه‌كداره‌كانی سه‌ربه توركیاو ئۆپۆزسیۆنی سوریا لە دووژمنه‌كانن.\nسوپای توركیا له پێگه‌كانی خۆیه‌وه له‌سه‌ر سنووره‌وه نزیكه‌ی ٢٠٠ مه‌تر دوره له ناوه‌ندی شاری قامیشلۆ. له‌ناو ده‌زگای په‌یوه‌ندییه دیپلۆماسییه‌كانی رۆژئاواوه ئاڵای توركیا دیاره‌و ده‌شتوانی ده‌موو چاوی هه‌ر سه‌ربازێكی تورك بناسیته‌وه كه له بن ئاڵاكه‌دا ده‌وه‌ستێ. هیچ چیاو روبارو دۆڵ و بیابانێك نییه له نێوان سوپای توركیاو ناوه‌ندی شاره سه‌ره‌كییه‌كانی رۆژئاوادا.\nبه ته‌نیشت ئه‌و رێگایەی ئێمه له قامیشلۆوه ده‌چووین بۆ عامودا، شۆفڵ و حه‌فاره كاریان ده‌كرد و خه‌نده‌قیان لێده‌دا. له‌ناو شاری قامیشلۆش هه‌ر دیسان خه‌نده‌قلێدانم بینی و هاوڕێیه‌كی خه‌ڵكی شاره‌كه پێی وتم كه تۆڕێكی به‌رفراوانی تونێل و خه‌نده‌قی ژێرزه‌مینی له‌ژێر شاره‌كه‌دایه، ئه‌مه‌ش به‌شێكه له‌و ئاماده‌كارییانه‌ی شه‌ڕڤانان له دژی دوژمنه‌كانیان ده‌یكه‌ن. یه‌كێك له‌و دیپلۆماتكارانه‌ی رۆژئاوا كه به درێژایی رۆژانی كۆڕبه‌نده‌كه هاوڕێ و رێنیشانده‌ری گروپه‌كه‌ی ئێمه بوو پێی وتم “ ئێمه‌ش حه‌زمان ده‌كرد ئه‌و ره‌نج و پاره‌یه‌ی له‌م خه‌نده‌قلێدانەدا خه‌رجی ده‌كه‌ین، بۆ ڕێگاوبان و قوتابخانه‌و خزمه‌تگوزارییه گشتییه‌كان بوایە. به‌ڵام چی بكه‌ین؟”\nجیاوازییەکانی قامیشلۆ و دیمەشق\nرۆژئاوا له‌ڕووی ماده خۆراكییه سه‌ره‌كییه‌كانه‌وه، وه‌ك گه‌نم، جۆ، رۆن، گۆشت و هه‌ندێك به‌روبومی كشتوكاڵیی تر، توانای پشتبه‌خۆبه‌ستنی هه‌یه. به‌ڵام كێشه‌ی نه‌بوونی بازاڕی هه‌یه بۆ ساغكردنه‌وه‌ی ئه‌و به‌شه‌ی به‌روبوومه‌كانی كه له ئاستی پێداویستی ناوخۆ زیاتره.\nبڕێكی كه‌می نه‌وته‌كه‌یان به چواریه‌كی نرخی بازاڕه جیهانییه‌كان له ڕێگای هه‌رێمی كوردستانه‌وه ده‌فرۆشن، به‌ڵام رێگه‌یان پێنادرێت به‌روبوومه كشتوكاڵییه‌كانیان هه‌نارده‌ی هه‌رێم بكرێت. توركیاو هێزه‌كانی ئۆپۆزسیۆنی سوریا هه‌موو ده‌رگاكانیان به ڕوودا داخستوون.\nبه‌ڵام به گشتی دۆخی ئابووری رۆژئاوا به‌راورد به ناوچه‌كانی تری سوریا زۆر باشه، ئه‌م جیاوازییه‌ش له هه‌ندێك حاڵه‌تدا گه‌وره‌تره له‌و جیاوازییانه‌ی له نێوان دوو كیشوه‌ری جیاوازدا هه‌ستی پێده‌كرێت.\nموچه‌ی مانگانه‌ی مامۆستایه‌ك له شاری دیمه‌شقی پایته‌ختی سوریا، به‌لای زۆره‌وه ده‌گاته ٣٨ هەزار لیره، به‌ڵام له رۆژئاوا ئه‌و مامۆستایانه‌ی كه له لایه‌ن ئیداره‌ی خۆسەری باكورو رۆژهه‌ڵاتی سوریاوه دامه‌زراون، كه‌مترین موچه‌یان له ٦٠ هەزار لیره‌وه ده‌ست پێده‌كات.\nموچه‌ی ئه‌فسه‌رێك به پله‌ی ره‌قیب (وه‌ك ئه‌فسه‌ری یاریده‌ده‌ر) له سوپاكه‌ی ئه‌سه‌د ٥٣ هەزار لیره‌یه، به‌ڵام له‌ناو سوپاكه‌ی رۆژئاوادا١٣٠ هەزار لیره وه‌رده‌گرێت.\nكرێی ده‌ستی رۆژانه‌ی كرێكارێك له دیمه‌شق، له ٥٠٠ لیره تێپه‌ڕناكات، به‌ڵام له شاری قامیشلۆ له ١٥٠٠ لیره كه‌متر نییه. له قامیشلۆ خه‌ڵكی شارو ناوچه‌كانی تر ده‌بینی بۆ كاركردن هاتوون و كێشه‌ی بێكاریی نییه، به‌ڵام له دیمه‌شق بێكاری ئێستا یه‌كێكه له هۆكاره‌كانی كۆچكردنی خه‌ڵك، به‌تایبه‌تی ئه‌و كوردانه‌ی چه‌ندین ده‌یه‌یه له‌وێ ده‌ژین.\nیه‌ك لیتر به‌نزین له دیمه‌شق ١٦٠٠ لیره‌یه، به‌ڵام له قامیشلۆ ٤١٠ لیره‌یه.\nیه‌ك بتڵ غاز له دیمه‌شق ٢٠ هەزار لیره‌یه، به ڵام له قامیشلۆ ٢٠٠٠ لیره‌یه. یه‌ك كلیلۆ نانی ئاماده‌كراو له دیمه‌شق ٧٠ لیره‌یه، به‌ڵام له قامیشلۆ ٢٠ لیره‌یه.\nله دیمه‌شق، به‌رزترین مۆدێلی ئۆتومبیله‌كانیان ٢٠٠٩ یه، به‌ده‌گمه‌ن ئۆتومبیلی له‌وه تازه‌تر ده‌بینرێ. به‌ڵام له قامیشلۆ ئۆتومبیلی ٢٠١٩یش هه‌یه. نرخی ئۆتۆمبیل سێ به‌رامبه‌ر گرانتره له به‌شه‌كانی تری سوریا به‌راورد به رۆژئاوا به هۆی سیاسه‌تی گومرگیی رژێمه‌كه‌ی ئه‌سه‌ده‌وه.\nله رۆژئاوا دیموكراسیه‌تێكی ساوای پڕ ئاله‌نگاری له‌دایكبووه. له شاری قامیشلۆ سه‌ردانی ده‌زگایه‌كمان كرد ناوی ته‌ڤده‌م بوو، نوێنه‌ری نزیكه‌ی ٥٥ حزبی سیاسی بوو. ئه‌م ژماره‌یه جۆرێك له پاشاگه‌ردانی سیاسی ده‌رده‌خات. به‌ڵام هێزه سیاسییه كاریگه‌رو خاوه‌ن نفوزه‌كان ژماره‌یان له په‌نجه‌كانی ده‌ست تێپه‌ڕناكات و هه‌موشیان دابه‌ش ده‌بن به‌سه‌ر دوو به‌ره‌دا، به‌ره‌ی ئه‌نه‌كه‌سه كه ئه‌و حزب ولایه‌نانه له خۆ ده‌گرێت كه پارتی دیموكراتی كوردستان پشتگیریان ده‌كات و ئۆپۆزسیۆنی ئیداره‌ی رۆژئاوان، به‌ره‌ی په‌یه‌ده‌و هاوپه‌یمانه‌كانی كه دامه‌زرێنه‌ری ئیداره‌كه‌ن.\nسه‌ركرده سیاسییه‌كانی رۆژئاوا جلی برانده گرانبه‌هاكان و ئۆتومبیلی مۆدێل به‌رزیان پێ نییه. ناسنامه‌و پاسپۆرتی ئه‌وروپاو ئه‌مریكایان له گیرفاندا نییە. بۆ قوماركردن منداڵه‌كانیشیان ناچن بۆ لاسڤێگاس. له‌راستیدا ئاستی بژێویان زۆر جیاواز نییە له چینی ناوه‌ڕاستی قامیشلۆ و به‌رزترین موچه‌ی وه‌زیرو سه‌ركرده‌كانیان له ٢٧٠ دۆلار (نزیكه‌ی ١٦٥٠٠٠ لیره) تێناپه‌ڕێ.\nبه وته‌ی به‌رپرسی به‌شی په‌یوه‌ندییه دیپلۆماسییه‌كانی هه‌رێمی جه‌زیره. هه‌ندێك جار وه‌رگێڕێك یان فیكسه‌رێكی كه‌ناڵه بیانییە‌كان موچه‌كه‌ی سێ جار زیاتره له موچه‌ی وه‌زیرێكی كانتۆنه‌كانی رۆژئاوا. هه‌ر له‌ناو ده‌زگاحكومییه‌كانیشدا كارمه‌ندی ته‌كنیكی واهه‌یه كه موچه‌كه‌ی زیاتره له موچه‌ی وه‌زیره‌كانیان.\nله‌وانه‌یه ئێره ته‌نیا شوێنێكبێ له‌م سه‌رزه‌مینه‌دا كه وه‌زیره‌كانی ده‌وڵه‌ت له خه‌ڵكه پیشه‌وه‌ره ئاساییه‌كه كه‌متر وه‌رده‌گرن، یان هه‌ر له‌هه‌مان ئاستدابن. ئامانج له‌م موچه‌كه‌مییه‌ی سیاسییه‌كان، رێگرتنه له‌گه‌نده‌ڵی و هه‌ڵاوسانی بازاڕ ئه‌گینا رۆژئاوا هێنده دەرامه‌تی هه‌یه تا بتوانێ وه‌زیره‌كانی به باشی بژیه‌نێ. ئه‌م سیاسه‌ته گرفتی ئابووری و دارایی خۆی هه‌یه كه ئێره شوێنی باسكردنی نییە.\nئه‌و جیاكارییه جێنده‌رییه‌ی له رۆژهه‌ڵاتی ناوه‌ڕاستدا هه‌یه، له رۆژئاوا تا راده‌یه‌كی زۆر كاڵكراوه‌ته‌وه. ئاستی به‌شداریكردنی ئافره‌تان له داموده‌زگا سیاسی، ئیداریی، سه‌ربازیی، ئه‌منیی و رووناكبیرییه‌كانی ئه‌م وڵاته‌دا ئه‌وه‌ت نیشان ده‌دات كه رۆژئاوا به ستانداردی ئه‌وروپاو ئه‌مریكاش زۆر هه‌نگاوی جدی ناوه به‌ره‌و كه‌مكرنه‌وه‌ی نایه‌كسانییە جێنده‌رییه‌كان.\nهه‌رچه‌نده ئاستی كۆمه‌ڵایه‌تی و ئابووری و رۆشبنیریی كۆمه‌ڵگای كوردی و عه‌ره‌بی و كه‌مایه‌تییه‌كانی ناوچه‌كه هێشتا نه‌گه‌یشتووەته ئه‌و ئاسته‌ی كه ئه‌م به‌شدارییه چالاكه‌ی ئافره‌تانی لێبكه‌وێته‌وه، به‌ڵام ئایدۆلۆژیای ڕێكخراوه سیاسییه‌كانی كار‌یگه‌ر به بیروباوه‌ڕه‌كانی ئاپۆ ( عه‌بدوڵڵا ئۆجه‌لان) ئه‌م گه‌شه‌كردنه‌ی دروستكردووه.\nهیواو نیگه‌رانییە‌كانی رۆژئاوا\nكه ده‌چیته رۆژئاوا هه‌ست ده‌كه‌ی له‌م وڵاته‌دا هیچ خاوه‌نماڵ و سه‌ركرده‌یه‌ك نییە بێجگه له ئاپۆ، ته‌واوی ئه‌زموونه سیاسییه‌كه‌ی ئه‌وێ له‌سه‌ر بیروباوه‌ڕه‌كانی ئاپۆ دروستكراوه. له‌وێ سیستمێكی خۆبه‌ڕێوه‌به‌ری لۆكاڵی هه‌یه‌و له‌خواره‌وه بۆ سه‌ره‌وه ده‌سه‌ڵاته‌كان شه‌رعیه‌ت و شێوه‌و فۆرم وه‌رده‌گرن و هیچ مه‌ركه‌زیه‌تێكی سه‌رتاپاگیر به‌دیناكرێت.\nئه‌م سیستمه ناهێڵێ دیكتاتۆرو مافیای ئابووری و بنه‌ماڵه‌یی دروستببێ وه‌ك ئه‌وه‌ی له هه‌رێمی كوردستانی عێراقدا هه‌یه. هه‌میشه ده‌رفه‌تی به‌شداری كه‌مینه‌كان و گروپه جیاوازه‌كان به كراوه‌یی ده‌هێڵێته‌وه. به‌ڵام پێده‌چێ هه‌ر ئه‌م سیستمه لامه‌ركه‌زییه نه‌هێڵێ داموده‌زگای به‌هێزو سه‌قامگیری نیشتمانیی دروستببێ.\nله پرۆسه‌ی نه‌ته‌وه‌سازییدا (Nation-State Craft ) هەبوونی داموده‌زگای نیشتمانیی سه‌رووی حزبه‌كان و یه‌كه ئیدارییه لۆكاڵییه‌كان پێویسته. هه‌رچه‌نده ئه‌وان له خه‌می دروستكردنی مۆدێلێكی جیاواز له ده‌وڵه‌تی نه‌ته‌وه‌یین، به‌ڵام مه‌ترسی ئه‌وه هه‌یه ئه‌م لامه‌ركه‌زییه‌ته‌یان ده‌رفه‌ت به دروستكردنی ده‌زگای نیشتمانیی به‌هێز نه‌دات.\nبۆ نمونه ئێستا ئیداره‌ی رۆژئاوا سێ كانتۆنه‌و له‌وانه‌یه دوو كانتۆنی تریش زیادبكرێت به‌هۆی ناوچه عه‌ره‌بییه‌كانی ره‌ققه و دێره‌زوره‌وه. ئه‌گه‌ر ده‌زگایه‌كی نیشتمانیی یاسادانان نه‌بێ هه‌موو ئه‌و كانتۆنانه كۆبكاته‌وه‌و چاودێرییان بكات، ئه‌و پێنج ئه‌نجومه‌نی راوێژكارییه‌ی هه‌یانه ده‌سه‌ڵات و هه‌یبه‌تی ئه‌وه‌یان نابێ وه‌ك ده‌زگای نیشتمانیی گشتگیر مامه‌ڵه‌بكه‌ن. بۆ گه‌شه‌ی ئابووری و سیاسی هەبوونی ده‌ز‌گای به‌هێزی له‌مجۆره له ئۆكسجین پێویستتره.\nلایه‌نێكی تری سه‌رنجڕاكێشی ژیانی سیاسی رۆژئاوا هه‌بوونی خه‌ڵكانێکی زۆری خۆبه‌خشه كه بۆ خزمه‌تكردنی ئه‌م ئه‌زموونه سیاسیه له‌وێن. له كاتی كۆڕبه‌نده‌كه‌دا كچێكی گه‌نجی توركم ناسی كه ئه‌ندامی رێكخراوێكی كۆمۆنیستی توركیابوو به‌ڵام بۆ خزمه‌تكردن هاتبووه ئه‌وێ. كه له قامیشلۆ بوین دوو پیاوی ته‌مه‌ن مامناوه‌ندی وریاو خوێنده‌وار هاتن بۆ لامان و داوایان لێكردین هاوكاری زانینگای رۆژئاوا بكه‌ین (كه زانكۆیه‌كی تازه دامه‌زراوی كوردییه له قامیشلۆ) ئه‌وانیش خه‌ڵكی رۆژهه‌ڵاتی كوردستان بوون. له‌وێ خه‌ڵكی ئه‌رمینیا و هه‌رێمی كوردستانی عێراق و فه‌ره‌نسام بینی كه بۆ خزمه‌تكردنی خۆبه‌خشانه هاتبوون.\nله‌پشت هه‌موو ئه‌م گیانی فیداكارییه‌وه ته‌نیا یه‌ك نهێنی هه‌یه ئه‌ویش ئه‌و سیستمه سیاسییه كراوه‌و له خۆگره (Inclusive)ه‌یه كه له بیروباوه‌ڕه‌كانی ئاپۆوه سه‌رچاوه‌ی گرتووه. به پێی ستاندارده سیاسی و مرۆییه‌كانی كۆمه‌ڵگە پێشكه‌وتووه‌كانی خۆرئاوای ئه‌وروپاو ئه‌مریكا، رۆژئاوای کوردستان تائێستا به باشی هێناویه‌تی و له هه‌ربوارێكدا كاریان كردبێ وێنه‌ی دیموكراسییه ساواكه‌یان دره‌وشاوه‌تر كردووه.\nبه‌ته‌نیشت ئه‌م گیانی خه‌باتكردنه‌ی خۆبه‌خشه‌كانه‌وه، هێشتا بڕێكی زۆری دانیشتوانی رۆژئاوا ئاواره‌و په‌ناهه‌نده‌ن و له‌ده‌ره‌وه‌ی وڵاته‌كه‌ی خۆیان ده‌ژین. متمانه‌یان به‌و دۆخه نییە كه له‌وێ دروست بووه. “كه شه‌ڕ ده‌ستیپێكرد، پێش هه‌موو كه‌س خوێنده‌وارو شاره‌زاو ته‌كنۆكراته‌كان هه‌ڵاتن و جێیانهێشت” ئه‌مه وته‌ی یه‌كێك له‌و پیاوه رۆژهه‌ڵاتییانه بوو كه به په‌رۆشه‌وه ده‌یانویست زانینگای رۆژئاوا پێشبخه‌ن.\n ئێستا رۆژئاوا وێنه‌ی دورگه‌یه‌كی دیموكراسی، له‌ناو جه‌نگه‌ڵێكی پڕ له‌شه‌ڕو كاولكاریدا، بۆ خۆی دروستكردووه. ئه‌م وێنه‌یه تا راده‌یه‌كی زۆر یارمه‌تی به‌رده‌وامی ئه‌و پشتیوانییە نێوده‌وڵه‌تییه ده‌دات کە ئه‌مڕۆ رۆژئاوا هه‌یه‌تی. به‌ڵام دیموكراسییه‌كه‌ی رۆژئاوا پێویستی به كرانه‌وه‌ی سیاسی زیاتر هه‌یه. پێویستی به‌وه‌یه زیندانی سیاسی و ئۆپۆزسیۆنی له‌وڵات به‌ده‌رنراوی نه‌بێ، ئه‌گه‌ر هه‌یبێ وه‌ك رژێمه‌كه‌ی ئه‌سه‌دی لێدێت و یه‌كه‌مین ده‌ره‌نجامیشی دۆڕانی دۆست و پشتیوانییە نێوده‌وڵه‌تیه‌كانی ده‌بێ. پێویسته سیستمێكی سیاسی له‌خۆگرو كراوه (inclusive)ی هه‌بێ كه جێگای ئه‌نه‌كه‌سه و هه‌موو ئه‌و حزب و لایه‌نه سیاسیانه‌ی تریشی تێدا بێته‌وه كه دیدێكی سیاسی جیاوازیان له PYD هه‌یه.\nسه‌ره‌ڕای نیگه‌رانییە ئه‌منییە‌كانیان و هه‌ڕه‌شه‌ی به‌رده‌وامی دووژمنه‌كانیان، هه‌رگیز نابێ دوودڵیی بكه‌ن له فه‌راهه‌مكردنی ئه‌و ژینگه سیاسییه‌ی ده‌نگوڕه‌نگه جیاوازه‌كانی رۆژئاوا ئازادییه‌كانی خۆیانی تێدا ده‌دۆزنه‌وه.\nهه‌بوونی رۆژئاوا ده‌ستكه‌وتێكی گه‌وره‌یه بۆ كوردو هه‌موو ئه‌و میلله‌تانه‌ی تر كه ئێستا له سایه‌یدا ده‌ژین. ئه‌م ده‌ستكه‌وته مه‌زنه به ره‌نج و خوێن و عاره‌قی ده‌یان هه‌زار جه‌نگاوه‌رو شه‌هید و برینداری ناوچه‌كه‌و جیهان بنیاتنراوه. بێگومان جێپه‌نجه‌ی پارتی یه‌كێتی دیموكراتی PYD و رێكخراوه‌كانی نزیك له PKK دیاره به هه‌موو ئه‌م ده‌ستكه‌وتانه‌وه. هه‌ركه به‌هاری عه‌ره‌بی و شۆڕشی گه‌لانی سوریا ده‌ستیپێكرد، ئه‌م ڕێكخراوه سیاسیانه هاتن شوێنی رژێمه‌كه‌ی ئه‌سه‌دیان گرته‌وه‌و داموده‌زگاكانی ده‌وڵه‌تیان گرته‌ده‌ست و حكومه‌تی لۆكاڵییان پێ دروستكردو زیره‌كانه‌ش خۆیان له‌شه‌ڕی ئه‌سه‌د به‌دوور گرت.\nدواتر بوو به‌م رۆژئاوایه‌ی كه ئه‌مڕۆ هه‌یه. له راپه‌ڕینه‌كه‌ی به‌هاری ١٩٩١ی هه‌رێمی كوردستانی عێراقدا، هه‌موو ده‌زگا حكومییه‌كان تاڵانكران هه‌ركه ده‌ستی شۆڕشگێڕه‌كانی پێگه‌یشت. دواتر سه‌ركرده‌کان به شێنه‌یی كه‌ره‌سته گرانبه‌هاكانی ده‌وڵه‌تیان دزی و له ئێران فرۆشتیان. ئه‌م دوو ده‌ستپێكردنه جیاوازه‌ی هه‌رێم و رۆژئاوا ئه‌وه نیشان ده‌دات كه رۆڵی سه‌ركردایه‌تی و رێكخراوی سیاسی خاوه‌ن روئیا چه‌ند گرنگ و یه‌كلاییكه‌ره‌وه‌یه له ئیداره‌دانی سه‌ركه‌وتن و قه‌یرانه‌كاندا.\nتێبینی: هه‌موو ئه‌و زانیاری و ژمارانه‌ی له‌م راپۆرتەدا هاتوون، له ده‌زگاو ئاماری فه‌رمیه‌وه وه‌رنه‌گیراون، به‌ڵكو راسته‌وخۆ له‌خه‌ڵكی ئاسایی قامیشلۆ و عامودا وه‌رگیراون، له‌گه‌ڵ چه‌ند ئاواره‌یه‌كی شاری دیمه‌شق كه ئێستا له رۆژئاوا ده‌ژین. هه‌ركه‌سێ ژماره‌و داتای جیاواز (یان ناكۆك له‌وه‌ی منی هه‌بێ، زۆر سوپاسی ده‌كه‌م له‌ڕێی ئه‌م ئیمه‌یڵه‌وه ([email protected]) هه‌ڵه‌كانم بۆ راست بكاته‌وه.


بیانوی ..... نانی جۆیە ! بابەتێک لەبارەی کۆمسێۆنەوە چەند زانیاریەک\n2018-08-30 [03:16 AM]\nیەکێتی و گۆڕان و کۆمەڵ لەئەنجامدانی ھەڵبژاردن دەترسن ، ھەنجەت بە تۆماری دەنگدەران دەگرن !\nسەرەتا دەبێ بزانن کە کۆمسیۆن لە ٩ ئەندام پێکھاتووە .\n٣ ئەندام پارتی\n٢ ئەندام یەکێتی\n٢ ئەندام گۆڕان\n١ ئەندام یەکگرتوو\n١ ئەندام کۆمەڵ .\nواتا ئەوان خۆیان زۆرینەن !\nسەرۆکی بازنەی ھەڵبژاردن (رئیس الدائرة الانتخابية) کە بە روحی کۆمسیۆن و ھەڵبژاردن دادەنرێ ، لەلای بزوتنەوەی گۆڕانە .\nئەو ئامارەی ئێستا ھەیە دوای پێداچوونەوە ٢٥٠ ھەزار ناو جیاوازی ھەیە لەگەڵ تۆماری پێشوو ، واتا ٢٥٠ ناو رەشکراوەتەوە .\nئاماری پێشوو ھەمان ئەو ئامارە بوو کە ھەڵبژاردنی پەڕلەمانی عێراقی پێ ئەنجام درا !\nبۆ ئەو کات ھیچ کێشەیەکیان لەگەڵی نەبوو بۆ ھەڵبژاردنی پەڕلەمانی عێراق؟\nخێرە ئیستا کێشەیان لەگەڵ ئەو تۆمارە ھەیە کە زۆر زۆر پاکترە لە ئامارەکەی پێشوو .\nبیانوو دەھێننەوە کە گوایە ٦٤ ھەزار دەنگ گەڕێنراوەتەوە ناو تۆمارەکە !\nئەوە لەراستیەوە دوورە بەڵکو دەیانەوێ خەڵکی پێ چەواشە بکەن !\nراستیەکەی بەم جۆرەیە با ھەموو لایەک بیزانن .\nئەو ٦٤ ھەزار ناوە پێشتر سڕ کرابوون نەک رەشکرابنەوە ، واتا دوای لێکۆڵینەوە لێییان بڕیار لەسەر رەشکردنەوە یان گەرانەوەیان دەدرێ بۆ ناو تۆماری دەنگدەران .\nئەویش بەم شێوەیە ....\nبڕیارێک لە حکومەتی عێراق ھەیە کە ئەوانەی داھات و دەخلیان زۆرە ناویان لە فۆڕمی خۆراک رەشدەکرێتەوە بۆیە چەند ھەزار ناوێک شمولی ئەو بڕیارەی کردووە ، کەسێک کە دەخلی زۆرە مانای ئەوە ناگەیەنێ کە مافی دەنگدانی لێ وەربگیرێتەوە بۆیە ئەو ناوانە دەبێ بگەڕێنرێنەوە و کۆمسیۆنیش بریاری لەسەر دەدات .\nژمارەیەکی تر ناو سڕ کراوە کە تەمەنیان لە نێوان ٩٠ تا ١٠٠ ساڵە ، دوای لێکۆلینەوە ژمارەیەکی زۆریان لە ژیان ماون ، ئەوەی ماوە لەژیان دەبێ بگەڕێنرێنەوە .\nچەند ھەزار ناوێکیش ناوی لەیەکچوون کە ناوی سیانیان وەک یەکە .\nنوێنەرانی ئەو حزبانە کە لەناو کۆمسیۆنن زۆر بەراشکاوی وەڵامی ئەو تانەی ئەو حزبانەیان داوەتەوە بەڵام حزبەکان خۆیان لێی لەگێلی دەدەن ، ئەوان لە ھەڵبژاردن دەترسن بۆیە وەڵامەکانیان لەلا گرنگ نیە .\nلەلایەکی تر ، ئەو ناوانەی سڕکراون ھی ھەموو ناوچەکانە لەنیوچەوانی کەسیان نەنوسراوە کە پارتین یان گۆڕانن یان ھەر لایەنێکی ترن ، ئەگەر ھەر ئەوە بیانووی ئەو حزبانەیە ، حەقوایە پارتی ئەو ھەنجەتەشیان ببڕێ و داوای رەشکردنەوەیان بکات ، ئەوکات چیتر دەکەن بە بیانوو !\nکۆمسیۆن تا ئێستا ٩ ملیۆن دۆلار زیاتری خەرج کردووە و ژمارەیەکی زۆریش خەڵکی دامەزراندووە ، بە دواخستنی ئەو پارە زۆرە بەفیڕۆ دەروات کە پارەکەش پارەی میللەتە ، خێرە ئێستا گرنگی بە پارەی میللەت نادەن ، ئەی ئەوان نەبوون رەخنەیان لە تەخشان و پەخشانکردنی پارە دەگرت ؟\nئێستا ئەو حزبانە رێک دژی دروشمەکانی رابردووی خۆیان ھەڵسوکەوت دەکەن !\nئەم هەواڵە 1471جار خوێندراوەتەوە


مەبەست چییە کە دەگوترێت فڵان یان فیسار دەسەڵاتدارێتی، دەسەڵاتدارێتییەکی بەھێزە؟ ئایا ھێزی ڕاستەقینەی دەسەڵات بە چی دەپێورێت، بە ژمارە و قەبارەی ھێزە سەربازی و چەکدارەکانی، بە زۆری و گەورەیی دەزگا ھەواڵگری و ئاسایشییەکانی، بە ژمارەی پۆلیسی ئاشکرا و پۆلیسی نھێنی لە وڵاتدا، کە بەسەریەکەوە بتوانن خەڵک ناچاربکەن کەی دەوڵەت ویستی خەڵک چەپڵە لێبدەن لێیبدەن و کەی دەوڵەت ویستی بگرین، بگرین و و کەی دەوڵەت ویستشی پێبکەن ھەموو بدەنە قاقای پێکەنین؟ ئایا ئەمانە ھێماکانی دەوڵەت و دەسەڵاتدارێتییەکی بەھێزن، یاخود ھێزی دەوڵەت و دەسەڵاتدارێتی لە شتی دیکە و لە شوێنی دیکەدایە؟\nبۆ ئێمە کە لەسەردەمی دەسەڵاتدارێتی بەعس و ڕژێمەکەی سەدام حوسەیندا ژیاین و گەورەبووین، دەزانین ژمارەی چەکدار و گەورەیی دەزگا ئەمنی و ھەواڵگرییەکان و کۆنترۆڵکردنی سەرجەمی دەزگاکانی دەوڵەت لەلایەن نوخبەیەکی سیاسی بچووک و بەرتەسکەوە، ھێمای بەھێزی دەوڵەت نین. لە ناوەڕاستی ھەشتاکاندا لە نزیکەی ١٤ ملیۆن ئینسانی عێراقی پێنج تا شەش ملیۆنیان چەکدار کرابوون.\nبەعس ئەم ھێزە سەربازییە گەورەیە لەناو لەشکری نیزامی و غەیرە نیزامی و لەناو ڕیزەکانی خۆی و لەناو دەزگاکانی ئەشبال و فتوە و، لەناو ڕیزەکانی یەکێتی ئافرەتان و لاوان و نووسەران و ڕۆژنامەنووسان و زۆری تردا ڕێکخستبوو. چەندان ھێزی تایبەتی دروستکردبوو کە ئەرکی سەرەکییان پاراستنی ژیانی شەخسی پیاوە گەورەکانی بەعس بوو، بەتایبەتی ژیانی سەدام حوسەین و خانەوادە و بنەماڵەکەی. سەرباز ئەو بوونەوەرە بوو لە ھەموو کایەیەکی کۆمەڵایەتی و ئیداری و فەرھەنگیدا دروستدەکرا. کۆمەڵگای عێراقی لەسەر وێنەی ئوردوگایەکی گەورە بونیاددەنرا و بەعس خۆشی ئەندازیار و سەرلەشکری ئەم ئۆردوگا گەورەیە بوو. جگە لە چەکدارکردنی ئەو ھەموو ئینسانە، بەعس لەھەموو گەڕەکێکی شارە گەورە و بچووکەکانی عێراقدا بارەگای حیزبی و مەکتەبی ڕێکخراوە جیاوازەکانی تری دروستکردبوو.\nلەناو زیاد لە چین و توێژێکی کۆمەڵایەتیدا خەڵکانیان بۆ جاسوسی و ڕاپۆرتنووسی و ھەواڵگواستنەوە دۆزیبوەوە. چۆن چەندان کەسی باوەڕپێکراوی خۆیان لەناو پیاواندا دروستکردبوو، ئاواش لەناو ئافرەتان و مناڵان و پیرانیشدا ھەمان کاریان کردبوو. برایان بەسەر براوە و ژنیان بەسەر مێردەوە و مناڵیان بەسەر کەسوکارەوە کردبوو بە جاسوس. لەشکرێک موختاری گەڕەکیان دروستکردبوو کە یەکێک لە کارە سەرەکییەکانیان چاودێریکردنی دانشیتوانی گەڕەکەکان بوو. لەپاڵ ئەمانەشدا دەزگا ئیدارییەکانی وڵات و پۆستە سیاسی و ئیدارییەکان، بە کادرە دڵسۆز و گوێڕایەڵەکانی بەعس پڕکرابوونەوە. زۆرجار ئەم جۆرە کەسانە ھیچ سیفەتێکی پیشەیی و ھیچ جۆرە لێزانییەکی دانپیانراویان نەبوو، جگە لە گوێڕایەڵی تەواو بۆ بەرپرسە گەورەکانی بەعس خۆی. دەسەڵاتدارانی بەعس بەعسیبوونیان کردبووە تاقە ڕێگای پێشکەوتن لە بواری ژیانی پیشەیی و ئیداری و سیاسیدا. تیپە وەرزشییەکان، تیپە ھونەرییەکان و تیپەکانی سەماکردن ھەموویان یان ھی بەعس بوون، یان دەبوا زیاد لە پەنجەیەکی بەعس لە ناویاندا ئامادەبووایە. لە سەرو ئەمانەشەوە بەعس سەرکردەیەکی موقەدەسی دروستکردبوو لەدەرەوەی ڕەخنەکردن و لێپرسینەوە و ھەر جۆرە چاودێریکردنێکی یاسایی و ئەخلاقی و ویژدانیدا. قسەکان و بۆچونەکان و بڕیارەکانی ئەم سەرکردەیە حوکمی یاسایان ھەبوو. ئەم سەرۆکە ڕۆژانە وێنەکانی بە لاپەڕەی یەکەمی ڕۆژنامەکان و ھەڵسوکەوتەکانی ھەواڵی یەکەمی کەناڵەکانی تەلەفیزۆن بوو. وێنەکانی شوێنە گشتییەکان و ناو فەرمانگە و سەربازگە و قوتابخانە و خەستەخانە و کارخانە و چاخانە و شوێنەکانی دیکەی داگیرکردبوو. دروستکردنی خانوەیەک، قوتابخانەیەک، جادەیەک، تەنانەت وێستگەیەکی پاس، وەک مەکرەمە و دەسکەوتی ئەو سەرۆکە بە کۆمەڵگای عێراقی دەفرۆشرا، نەک وەک مافی میلەت لە بوونی ھەریەکێک لەو شتانەدا. بۆ نیشاندانی ئەم دونیا شێواو و ناشیرینەش وەک دەسکەوتی گەورە و ئینجازاتی بێوێنە، بەعس ئیمپراتۆریەتێکی ئیعلامی ئاراستەکراوی دروستکردبوو، دونیای بەوجۆرە نیشانئەدا کە بەعس و بەرپرسەکانی دەیانویست. ئەزموونی ئیعلامی بەعس ئەزموونی ئەتکرکردنی ھەموو ئەخلاقێکی بەرپرسیارانەی کارکردنی میدیابوو. ئەم ئیعلامە درۆکانی بەعسی وەک ھەقیقەت و تێکشکانەکانی وەک سەرکەوتن و تاوانەکانی وەک نیشتیمانپەروەری نیشانئەدا. ئەم میدیایە لەوکاتەدا کە بەعسی وەک فریشتە نیشانئەدا، لەھەمانکاتدا دەیویست کۆمەڵگا بۆ بینەرێکی پەسیڤ و بێئاگا لە دونیا کورتبکاتەوە.\nئەم گشتە گەورە و قەبەیە، کە بە پارەی زۆر و دزراوی نەوت و بە فشارێکی سەربازی و دەرونی گەورە دروستکرابوو، وێنەی بەعسی وەک ھێزێکی لەشکان نەھاتوو نیشانئەدا. ھێزێک خۆی بەر لەھەموو کەسێکی دیکە باوەڕی وابوو، تا ڕۆژی قیامەت لە عێراقدا حوکمدەکات. لەم ئاستەدا ھاوکێشەیەکی ئەھریمەنانەی دروستکردبوو کە تیایدا بەعس خۆی بە عێراق و عێراقی بەخۆی یەکسانکردبوو. شەرمیشی لەوە نەئەکرد ئەم ھاوکێشە ترسناکە نەک تەنھا لەناو ڕیزەکانی حیزبەکەی خۆیدا بڵاوبکاتەوە، بەڵکو بە ئاشکرا بەگوێی خەڵکی عێراق و بە گوێی دونیاشیدا ئەدا. سەدام حوسەین بە ئیلھام وەرگرتن لەم ھاوکێشەیە لەیەکێک لە خوتبەکانیدا بە ئاشکرا وتی، ”ئەوەی دوای ئێمە دەیەوێت حوکمی عێراق بکات دەبێت حوکمی وێرانە بکات“. ھاوکات بەمە بەعس کۆمەڵێک حیزبی کارتۆنی دروستکردبوو تا لەکاتی پێویستدا ئەزموونی تۆتالیتاریانەی خۆی وەک ئەزموونێکی فرەحیزبی نیشانبدات. بەڵام ئەم ئیمپراتۆریەتە وەھمییەی بەعس لە یەکەم تاقیکردنەوەی ڕاستەقینەدا و لەماوەیەکی ھێجگار کورتدا لەبەریەک ھەڵوەشایەوە. لە سپێدەی ڕاپەڕیندا خەڵکی ترسێنراوی عێراق، لە ماوەی چەند ڕۆژێکا ئەو ئیمپراتۆریەتەیان وێرانکرد، کە بەعس بە زیاد لە بیست ساڵ بە پارەی زۆر و زەوەندی نەوت و بە بەرھەمھێنانی ترسێکی زۆر و بێوێنە و بە کوشتن و بڕین و برسیکردن و ڕاونان و جینۆساید، دروستیکردبوو.\nھەڵوەشاندنەوەی خێرای دەسەڵاتی بەعس نیشانیداین دەسەڵاتدارێتی بەھێز لەسەر مۆدێلی بەعس بنیادنانرێت، بەڵکو پێویستی بە بەرنامەی زانستی گەشەپێدانی ئابوری و کۆمەڵایەتی و پەروەردەیی و کولتوریی ھەیە، پێویستی بە دروستکردنی متمانە ھەیە لەنێوان دەوڵەت و کۆمەڵگادا، پێویستی بە دروستکردنی میکانیزمی ڕاستەقینە و پتەوی لێپرسینەوەی سیاسی و ئیداری ھەیە، پێویستی بەوەیە دادپەروەریی ھەم لە دابەشکردنی سەروەت و سامانی کۆمەڵایەتیی و ھەم لە دابەشکردنی زەحمەتیی و کارەساتەکاندا ھەبێت. لە دەسەڵاتدارێتی بەھێزدا دەوڵەت نابێتە ئامرازێک بۆ دروستبوونی نوخبەیەکی سیاسیی و سەربازیی و مالیی، کە دەزگاکانی دەوڵەت و کەرەستە خاوەکانی وڵات بە موڵکی شەخسیی خۆیان بزانن. ھێزی دەسەڵاتدارێتی ڕاستەقینە لە دروستکردنی ترس و بێدەنگکردنی کۆمەڵگادا نییە، بەڵکو لە دروستکردنی کۆمەڵگایەکی ڕەخنەیی و چاوکراوەدایە کە نەترسێت لەوەی دەسەڵاتدارانی ڕەخنەبکات. ھەموو لێکچونێک لە بەعس ئەزموونێکی دەسەڵاتدارێتی ترسناک و فاشیلە، نەک بەھێز.\n146 جار خوێندراوه‌ته‌وه | Monday, June 8, 2020


ئەندامێکی لیژنەی پەیوەندییەکانی دەرەوەی پەرلەمانی عێراق، سەردانەکەی وەزیری دارایی عێراقی بۆ سعودیە بە گرنگ وەسفکرد و ڕایگەیاند، سعودیە وڵاتێکی دەوڵەمەندە و بۆیە دەتوانێت دەستی هاوکاری بۆعێراق درێژ بکات، بەپێی زانیاری میدیا عێراقییەکانیش، وەزیری دارایی داوای هاوکاری دارایی لە سعودیە دەکات.\nموسەنا ئەمین، ئەندامی لیژنەی پەیوەندییەکانی دەرەوەی پەرلەمانی عێراق لە فراکسیۆنی یەکگرتووی ئیسلامی بە ماڵپەڕی"سومەریە نیوز"ی وتووە: "سەردانەکەی عەلی عەلاوی، وەزیری دارایی عێراق بۆ شانشینی سعودیە بەشێکە لە هەنگاوەکانی پتەوکردنی پەیوەندییەکانی عێراق لەگەڵ دراوسێکانیدا".\nئاماژەی بەوەکردووە: "وڵاتی سعودیە پەیوەندی ڕاستەوخۆی بە پرسی دابەزینی نرخی نەوتەوە هەیە، بۆیە تاوتوێکردنی ئەو دۆسێیە لەگەڵ ئەو وڵاتەدا کارێکی گرنگە، بەتایبەتی سعودیە وڵاتێکی دەوڵەمەندە و سەنگی خۆی لە ناوچەکەدا هەیە و توانای هاوکاریکردنی عێراقیشی هەیە".\nباسیلەوەشکردووە: "ئەگەری هەیە وەزیری دارایی عێراق لە سەردانەکەیدا گفتۆگۆ لەسەرچەندین دۆسێی دیکەدا بکات وەک پڕکردنەوەی پێداویستییەکانی عێراق لە تەزووی کارەبا و گازی سروشتی بۆ کارپێکردنی وێستگەکانی بەرهەمهێنانی کارەبا لە بری ئێران و بەنرخێکی کەمتر".\nدوێنێ پێنجشەممە 22ی ئایاری 2020، عەلی عەلاوی، وەزیری دارایی عێراق لەسەر داوای مستەفاکازمی، سەرۆکوەزیرانی عێراق، بەسەردانێک گەیشتە وڵاتی سعودیە.\nبەگوێرەی زانیارییەکانی میدیا عێراقییەکان، بڕیارە لەو سەردانەدا عەلاوی داوای یارمەتی دارایی لە وڵاتی سعودیە بکات بۆ تێپەڕاندنی ئەو قەیرانە داراییەی کە ئێستا تەنگی بەعێراق هەڵچنیوە بەتایبەتی چارەسەرکردنی گرفتی موچەی فەرمانبەران.


کۆمه‌ڵێـک پـیاوی خێڵه‌کی فه‌رمانده‌یه‌کی له‌شـکری یه‌مه‌ن ده‌کوژن\nکاربه‌ده‌سـتانی یه‌مه‌ن ده‌ڵێن کۆمه‌ڵێـک پـیاوی خێڵه‌کی دژه حکومه‌ت هێرشیان کردووه‌ته سه‌ر سه‌ربازانی سه‌ر به سه‌رۆک عه‌لی عه‌بدوڵڵا سـاڵح و له ئه‌نجامدا فه‌رمانده‌یه‌کی له‌شـکریـیان کوشـتووه و 30 سه‌ربازیان ده‌سـتگیرکردووه.\nوه‌زاره‌تی به‌رگری یه‌مه‌ن له به‌یانـنامه‌یه‌کدا گوتی ئه‌و هێرشه‌ی ڕۆژی دووشه‌ممه کرایه سه‌ر بنکه‌یه‌کی له‌شـکری له باکوری سه‌نعای پایته‌خت بووه مایه‌ی کوژرانی عه‌مید عه‌بدوڵڵا ئه‌لکلێبی که فه‌رمانده‌یه‌که له گاردی تایبه‌تی کۆماری. کاربه‌ده‌سـتان گوتیشـیان هه‌روه‌ها 4 پـیاوی خێڵه‌کیش له شه‌ڕه‌که‌دا کوژراون.\nبه‌ڕێز سـاڵح ڕۆژی یه‌کشه‌ممه گوتی ئه‌و ده‌یه‌وێت به شێویه‌کی ئاشـتیـیانه له ڕێگه‌ی هه‌ڵبژاردنه‌وه ده‌سه‌ڵات بگوێزرێته‌وه.\nسه‌رۆکی یه‌مه‌ن له وتارێـکی ته‌له‌فیزیۆنیدا به‌ڵێنی دا ئه‌و پـێشـنیاره‌ی له لایه‌ن ئه‌نجومه‌نی هاریکاری که‌نداوه‌وه بۆ گواستنه‌وه‌ی ده‌سه‌ڵات کراوه جێبه‌جی بکات، به‌ڵام په‌یمانی نه‌دا ده‌سـتبه‌رداری ده‌سه‌ڵات بـبێت. پـلانه‌که که ماوه‌یه‌کی درێژه جێبه‌جێـکردنی دواخراوه داوا له سه‌رۆک سـاڵح ده‌کات ده‌سه‌ڵاته‌کانی خۆی بۆ جێـگرێـکی بگوێزێته‌وه.\nئه‌م ده‌رکه‌وتنه‌ی عه‌لی عه‌بدوڵڵا سـاڵح یه‌که‌م جار بوو له‌وه‌تای له ڕۆژی هه‌ینیـیه‌وه گه‌ڕاوه‌ته‌وه بۆ سه‌نعای پایته‌خت له پاش ئه‌وه‌ی سێ مانگی له عه‌ره‌بسـتانی سـعودیـیه به‌سه‌ر‌برد بۆ چاره‌سه‌رکردنی ئه‌و برینانه‌ی له هه‌وڵێـکی کوشـتنیدا له مانگی شه‌ش دووچاری بوون.\nبه‌ڕێز سـاڵح گوتی ده‌بێت هه‌ڵبژاردن بۆ سه‌رۆکایه‌تی و په‌رله‌مان و ده‌سه‌ڵاته خۆجێیـیه‌کان ئه‌نجام بدرێن. هه‌روه‌ها له وتاره‌که‌یدا ڕه‌خنه‌ی له نه‌یارانی خۆی گرت و گوتی هانی گێره‌شێوێنی ده‌ده‌ن. گوتیشی ده‌سـتوری وڵاته‌که ڕێگه به ناڕه‌زایی ده‌ربڕینی ئاشـتیـیانه ده‌دات، به‌ڵام نه‌ک تاڵانی و وێرانکردنی شوێن و مۆڵکه‌کانی ده‌وڵه‌ت.\nئه‌م وتاره‌ی به‌ڕێز سـاڵح پاش چه‌ند کاتژمێرک له‌وه هات که سه‌ربازانی یه‌مه‌نی له سه‌نعا ته‌قه‌یان له کۆمه‌ڵێـکی گه‌وره‌ی خۆپـیشـانده‌رانی دژه حکومه‌ت کرد و له ئاکامدا 18 که‌س برینداربوون.\nله لایه‌کی دیکه‌وه شـا عه‌بدوڵڵای عه‌ره‌بسـتانی سعودیـیه گوتی ده‌سـتپـێشـخه‌ریـیه‌که‌ی که‌نداو تاکه ڕێگه‌یه بۆ چاره‌سه‌رکردنی قه‌یرانه‌که. هه‌روه‌ها هانی هه‌موو لایه‌نه‌کانی له یه‌مه‌ن دا دان‌به‌خۆیاندا بگرن تاوه‌کو توندوتیژی و کوشـتاری زیاتر ڕوونه‌دات.


Sunday, 01.22.2017, 15:56\nدرێژەی دانیشتی دووەم، بەشی سیازدەیەم و کۆتا بەش.\nپرسیار: من نازانم، ئەم کەشتیە ئاسمانیە فڕیوانە "UFO" لە کوێوە دێن؟ لە ئەمریکاوە؟\nوەڵام: بەڵێ. لە ڕاستیدا ئەوە ڕاستە. لە خۆرئاواوە.\nپرسیار: ئەگەر وایە بۆ بەسەر شوێنکدا دەفڕن کە پڕە لە خەڵکی ئەوروپی؟ ئەم وێنەیە لە بەلجیکا گیراوە. هیچی لێ تێ ناگەم، دەتوانیت ئەوەم بۆ ڕوون بکەیتەوە؟\nوەڵام: بۆ دەبێت من بتوانم هەموو کردارێکی عەجیبی مرۆڤ ڕوون بکەمەوە؟\nبۆی هەیە پەیوەندی هەبێت بە تاقیکردنەوەی کەشتیەکان بۆ مەدای درو و بە سیستمی کامۆفلاژی ئەلەکترۆنی ( واتە خۆ ون کردن لەبەر چاوو ڕادار) . دوژمنە کۆنەکەی دەوڵەتی ئەمریکا لەم بەشەی زەویدان، ئەگەر وایە بۆ تاقی کردنەوەکە لێرە نەکەن؟ لەسەر زەوی و ئاسمانەکانی خۆیان کاتی زۆریان هەبوە بۆ تاقی کردنەوە و کەشتی فڕاندن بۆ دواوەو بۆ پێشەوە.\nبۆشی هەیە ئێستا لە ئەمریکا خەڵک زیاتر چاودێری بکات. ئەو کەشتیە ناجێگیرەی کە تۆ وێنەکەت نیشاندام، حەتمەن خەریکی چاککردنین و دەیانەوێت بزاننن بەسەر ئۆقیانسودا دەفڕێت یان نا. بۆشی هەیە لە ئەوروپاش شوێنێکیان هەبێت بۆ تاقی کردنەوە.\nبەداخەوە لەو بوارەدا هیچ شارەزاییم نیە.\nپرسیار: زۆرێک لە خوێنەران پرسیاریان کردوە کە چۆن یەکەم جار لەگەڵ هاوڕێکەم پەیوەندیت کرد. من خۆم ئەو چیرۆکە دەزانم بەڵام دەتوانیت بۆمان باس بکەیت تا خوێنەرانیش بیزانن؟\nوەڵام: بە دڵنیایەوە. ئەم ڕوداوە چوار ساڵ بە ساڵی ئێوە لەمەوبەر دەستی پێ کرد لێرە لە سوید. من خۆم زۆر خولیاو حەزی ئەوەم هەبوو شارەزاییم هەبێت لە هەڵس و کەوتی مرۆڤدا ئەم خولیایە هەر لە منداڵیەوە هەمبوە. من پێش تر زانکۆی ئادابم تەواو کردبوو.\nبە دڵنیایەوە لە شوێنی ژیانی من زۆر ئاسان نیە کتێبی مرۆڤ بەدەست بهێنیت، بەڵام لەبەر ئەوە کەس و کاری من لەو کۆمەڵە خەڵکانەنەن کە پلەی بەرزیان هەیە، بەو هۆیەوە توانیم کەمێک زانیاری کۆ بکەمەوە و توانیم پەیوەندی بکەم بەوانەوە کە لە گەڵ مرۆڤ لە پەیوەندیدان.\nمن زۆر حەزم دەکرد زانیاری دەربارەی ئێوە بزانم هەربۆیە کە بۆم هەبوو بێمە سەر زەوی یەکسەر هاتم، وە ڕاستەوخۆ کەوتمە کۆکردنەوەی زانیاری، لەگەڵ ئەوەشدا کە من لێم قەدەغە کرابوو کە پەیوەندی ڕاستەوخۆ لەگەڵ مرۆڤ دروست بکەم، لەبەر ئەوە لەو کاتەدا و بەو پلەیەی من پێویست نەبوو پەیوەندی ڕاستەوخۆم لەگەڵ مرۆڤدا هەبێ.\nلە ساڵی ١٩٩٨ بە ساڵی ئێوە، من بەڕێگاوە بووم بەرەو باکور لە نزیک دارستانەکان بەرەو ئەو دەرگایەی کە دەتوانم لێوەی بچمەوە ناو دونیاکەی خۆمان، بەدوای سەمپڵێکی بایلۆجی دەگەڕام بۆ بەکار هێنان و چاودێری ژینگە، سەمپڵێکم دەویست کە زەرەری هەبێت بۆ دارو درەخت و گژو گیاکان.\nلەو کاتەدا من لەسەر ڕێگای گەڕانەوە بووم، ئێمە ڕێچکەی ڕێگا دەگرین بە جهازی هەست پێ کردن لەگەڵ کێشی موگناتیسی زەوی، ئەوکات من لە ڕوبارێک نزیک بومەوە پاشان کوخێکم دی (خانوی هاوینە) بەلامەوە شتێکی عەجایەب بوو ئەو کوخە لەو شوێنەدا. کە نزیک بومەوە لە کوخەکە هەستم بە بونی ڕۆحی مرۆڤ کرد. ئەو مرۆڤەش E.F بوو.\nلە ڕاستیدا من ڕێگام پێ نەدرا بوو کەلە پەیوەندی بکەم لە گەڵ جۆرێکی تر جگە لە جۆری خۆمان، بەڵام لەسەر شێوەی ئەوەی کە بتوانم بچمە ناو مێشکی هاوڕێکەت و بەسەرکەوتووی توانیم خۆمی نیشان بدەم وەک مرۆڤێک( ئەوەش یەکەم جارم بوو کە لەگەڵ مرۆڤ پەیوەندی بکەم لە نزیکەوە و هەردوکیشمان بە تەنها بین).\nبا بڵێین فظولی وای لێ کردم، من ویستم لەگەڵ ئەو کەسەی لەم کوخەدایە قسە بکەم ، هەربۆیە لە دەرگام دا، E دەرگاکەی کردەوە ئێمە کەوتینە گفتوگۆ. زمانەکەی ئەو بۆ من زۆر ئاسایی نەبوو لەوکاتەدا، بەڵام فێربونی زمان بۆ ئێمە زۆر ئاسانە ئەگەر بتوانیت بچیتە ناو مێشکی کەسی بەرامبەر و هەموو زانیاریەکان لەوێ بخوێنیتەوە. من پێم گوت کە خەڵکی وڵاتێکی خۆرهەڵاتیم.\nبە دڵناییە و ئەو یەکەم جار نەیدەزانی من کێم، ئەو تەواو دڵنیا بوو کە لەگەڵ بونەوەرێک قسە دەکات لە جۆری خۆی، لە ڕاستیدا ئەو مرۆڤە تەنها وێنەیەک بو لە مێشکی مندا کە من نیشانی ئەومدابوو.\nبەڵام من وەک لێکوڵینەوە هەر دەمویست کارێکی لەم جۆرە بکەم، ئەوەی لە مێشکی مندا بوو دەبوو چەند ڕۆژێک کاری تێدا بکەم، لە سەرەتاوە من سێ جار هاتم بۆی ئەم وەک مرۆڤێک. لە سەرەتاوە باسی شتی گشتیمان دەکرد، پاشان هاتینە سەرباسی دینی و فیزیاوی. وام هەست دەکرد زۆر سەرسام بوو بە زانیاریەکانم، منیش سەرسام بوم بە شێوەی بیرکردنەوەی و ڕونی بیروڕاو بۆچونەکانی و دەربڕینی بیروڕای خۆی.\nمن حەزم دەکرد خۆم بخەمە بەر ڕای گشتی ئایا مرۆڤ چۆن بیر دەکاتەوە لە" ڕەپتیلەیەن ئایا ڕەپتیلیەن بە جۆری خراپ دەبینین" یان نا و ئەوجۆرە شتانە. من خۆم گفتوۆکەم بەو ئاڕاستەیەدا دەبرد، پاشان E.F وتی من باوەڕ دەکەم بە جۆری تریش، وە ئەوان بۆی هەیە خراپیش نەبن، وە بۆشی هەیە جۆری ئەوان جودا بێت لە جۆری ئێمە.\nلەو کاتەدا ئەوەم زۆر پێ خۆش بوو. ئەگەر ئەو کاتە دەربارەی هەموو زانیاریەکان قسەم لەگەڵ بکردایە باوەڕی بە قسەکانم نەدەکردو وای دەزانی من کەسێکم گاڵتەی لەگەڵ دەکەم. من زۆر بیرم کردەوە، بیرێک هات بە مێشکمدا کە ئاسایی نیە بۆ جۆری ئێمە شێوەی خۆی نیشانی مرۆڤ بدات، شتێکم کرد لە ناو کوخەکەدا لە کاتی قسە کردندا.\nهاوڕێکەت بۆ ئەوە دروست کرابوو کە پەیوەندی لەگەڵ بکەیت، مێشکی کراوە بوو، راستگۆ بوو، زیرەک بوو، کەسێکی دینی نەبوو هەموو مەرجەکانی پەیوەندی کردنی تێدا بوو. ئەو بەتەنها دەژی و پەیوەندی بە جیهانی دەرەوە نیە، وە ئەگەر باسیشی بکردایە کەس باوەڕی پێ نەدەکرد، ئەمە ئەگەر لە حاڵەتێکدا بیویستایە باسی بکات بۆ میدیاکان. من بوێریم هەبوو بۆ ئەوەی ئەو هەنگاوە بنێم، بەڵام مەشکوک بوم لەوەی کەوا زوو زوو بیبینم، لەو کاتانەدا کە ئەو بە توندی وەڵامی دەدایەوە.. پاش ماوەیەکی کەم توانای خۆ کۆنترۆڵ کردنەوە هەبوو و دەمانتوانی باسی شتی ئاسایی بکەین. لە کۆتاییدا هیچ چارەیەکی نەما جگە لەوەی کە باوەڕ بە قسەکانم بکات.\nئەوە سەرەتایەک بوو بۆ چەند پەیوەندیەکە لە ناو دارستانکە پاشان لە ماڵەکەی خۆیدا لەم شوێنە دورەدەستە.\nلە کۆتایدا هاوڕێکەت تۆی بە من ناساند، ئەوەش هۆکاری ئەوە بوو کە ئێستا من وتۆ پێکەوە دانیشتوین و پێکەوە گفتوگۆ دەکەین و باسی چەند شتێک دەکەین کە خۆشت بە زەحمەت باوەڕ دەکەیت ئەوەش پەیوندی هەیە بە مرۆڤ بونتەوە.\nپرسیار: تۆ لە سەرەتادا گوتت کە تۆ ڕێگەت پێنەدرابوو پەیوەندی بکەیت لەگەڵ مرۆڤدا. ئایا ئێستا ڕێگا پێدراویت لەگەڵ من و E.F قسە بکەیت ئەم هەموو زانیاری و زانستەمان بدەیتێ؟\nوەڵام: بەڵێ. زەحمەتە بۆت ڕوون بکەمەوەو زەحمەتیشە بۆ تۆ لەوە تێبگەیت. با بڵێین توانیم خۆم بخەمە ئەو ئاستەی کە بتوانم چەند جار دەمەوێت لەگەڵ ئێوە قسە بکەم بە بێ ئەوەی پێویست بکات لەوە بترسم کە سزاکەی چی دەبێت. لەم حاڵەتەی مندا بۆ هەموو لێپرسینەوەیەک دەستم کراوەیە.\nباشترە بەم جۆرە تێڕوانینی بۆ بکەیت.\nپرسیار: ئەگەر خەڵکی تر هەبێت بیەوێت پەیوەندی بکات بە جۆری تۆوە ئایا ڕێگایان پێ دەدرێت؟\nوەڵام: بە گشتی نەخێر، ئێمە خۆمان بەدور دەگرین لە پەیوەندی لەگەڵ مرۆڤدا، ئێمە چەند تەکنەلۆژیەکمان دروست کردوە تا خۆمان لە چاوی ئێوە بە دور بگرین، وە تەکنەلۆژیشمان هەیە بۆ ئەو کەسانەی کە دەمانەوێت پەیوەندیمان پێوە بکەن.\nکە ئێستا من لەگەڵ تۆ لە گفتوگۆدام مانای ئەوە نیە کە هاوشێوەکانم هەمان شتیان دەوێت و ڕێگاکەی من بگرنەبەر. ئاساییە ئەگەر بیر بکەیتەوەو بڵێیت دەچم دەرگایەک دەدۆزمەوە بۆ دونیاکەی ئێوەو خۆم دێم سەردانتان دەکەم. بەڵام ئەوە دەبێتە میوانداریەکی ناخۆش بۆ ئەو کەسەی کە دێتە ژورەوە. تۆ هیچ شانسێکت نابێت لەوەی کە لەسەر زەوی بتوانیت کەسێکی ئێمە بدۆزیتەوە و گفتوگۆی لەگەڵ بکەیت. تۆ بە هیج شیوەیەک ناتوانیت لەگەڵ ئێمە پەیوەندی بکەیت، بەڵام ئێمە دەتوانین پەیوەندی بە تۆوە بکەین وەک من چۆن پەیونەدی دەکەم بە E.F وە. ئەم جۆرە پەیوەندیە ئاسایی نیە، هەرچەند یاسایەک نیە بۆ ڕێگری کردن لە پەیوەندی.\nپرسیار: ئایا دەتوانین وەسفێکی شوێنی ژیانی خۆت بکەیت لە ژێر زەویدا؟\nوەڵام: من محاولە دەکەم، بەڵام بە دڵنیایەوە پێت ناڵێم شوێنەکە کوێ یە. ماڵی ئێمە لە یەکێک لە شوێنە بجوکەکانە کە ئێمە تێدا دەژین ئەویش دەکەوێت ڕۆژهەڵاتی ئێرەوە.من ئێستا بە ژمارە چەند ژمارەیەکت دەدەمێ تا بتوانیت بۆ خۆت مەزەندەی بکەیت، شوێنەکە وەک کوپڵ وایە و لە قوڵایی ٤٣٠٠ مەترە لە لەسەر ڕوی زەوی تا ناو شارەکەی ئێمە.\nدەتوانیت وەک ئەشکەوتێک بیبینیت، ئەم ئەشکەوتە کۆمەلێکی لە جۆری من تێدایە کە نزیکەی ٣٠٠٠ ساڵ لەمەوبەر کۆڵۆنیەکیان پێک هێناوە. بەشی سەرەوەی واتە سەقفەکە بە دەست دروست کراوە لە بەردی داتاشراوە بە شێوازێکی جوان وەک ئەوەی کە کوپڵێکی خڕی جوان بێت، وە پایەی خڕی بۆ درست کراوە. پێوانەی ئەو کۆپڵە بە مەتری ئێوە ٢٥٠٠ مەترە. بەرزی سەقفی کوپلەکە نزیکەی ٢٢٠ مەترە.\nلەژێر هەموو یەکێک لەو کۆپڵانەدا دائیرەیەکی خڕ هەیە بۆ ئەوەی پایەکانی پێوە بەند بکرێت و پایەکان سەقفەکە ڕادەگرن. ئەو بینایە بەرزترین و کۆنترین بینای شوێنی ژیانی ئێمەیە. ئەو بینایە بە کۆنترین و ئامن ترین بینا هەژماردە دەکرێت.( جار جار ئەو بینایە نۆژەند دەکرێتەوە).\nئەو بینایە ناوێکی تایبەتی و هەیە مانایەکی تایبەتی دینی هەیە. ئێمە یەک کۆلۆممان هەیە لەو بەشە ، ئەو قەبیلانەی گەورەترن کۆڵۆمیان زیاترە لە ئێمە..\nیەکێک لە گرنتین قەبیلەکان لە ئاسیا ٩ دانە لەو پانەیان هەیە واتە شارەکەیان نزیکەی ٢٥ کیلۆمەتر دەبێت. بینای ناوەڕاست شوێنی کەسانی دینیەو شوێنی تایبەت هەیە بۆ ڕێکخستنی کەش و هەوا وە شوێنێک هەیە بۆ ڕێکخستنی ڕوناکی وتیشک.\nلەو شوێنەی ئێمەی تێدا دەژین بە هەمومان ٥ شوێنی ڕوناکی دەستکردمان هەیە، ئەم شوێنەی تیشکی یو ڤی و گەرمی دێنێت، ئەمەش دەست کردەو لە لایەن هێزی ڕاکێشانی زەویەوە بەرهەم دێنرێت.\nسێ شوێنی تایبەتمان هەیە بۆ هەوا گۆڕکێ و دوو ئاسانسۆر، وە ڕێڕەومان هەیە بۆ نێوان کۆڵۆنیەکانی تر کە دوریەکەی نزیکەی ٥٠٠ کیلۆمەترە بەرو خواروی ڕۆژهەڵات بە پێوانەی ئێوە..\nیەکێک لە ئاسانسۆرەکان دەتهێنێتە نزیک ڕووی دەرەوەی زەوی، ئەوی تریان دەڕوات بەرەو شوێنی کەشتیە ئاسمانیەکانمان، لە یادتە بۆم باس کردنی کەشتی ئاسمانی لولەیی، ئەمەش لە نزیکی چیاکانی ڕۆکی لە ئەمریکا.\nلە باری ئاسایدا تەنها ٣ کەشتی ئاسمانی لەوێ یە لەبەر ئەوەی شوێنێکی بچوکە. بیناکانی تری کۆڵۆنیەکەمان لە شێوەی لاکێشەیدایە ئەمەش دەبەسترێتەوە بە بینای سەرەکیەوە و ئەم بیانیانە شتێکی تایبەتیان نیە، بەرزی ئەم بینایانە لە ٣ بۆ ٢٠ مەترە. بەڵام شیوەی بیناکە خڕە وەک کوپڵ.\nڕەنگەکانی جیاوازن و ڕەنگەکەی پەیوەندی هەیە بە دوری بینای سەرەکیەوە. لە بەشی سەروی بیناکە بینایەکی خڕ هەیە و زۆر تەختە. ئەم بینایە جودایە لە باقی بیناکانی تری کۆڵۆنیەکە ئەمیش گەورەییەکی دەگاتە ٢٥٠ مەترە. ئەم شوێنە تایبەت دروست کراوە بۆ خۆری دەستکرد و دەتوانیت لەوێ جەستەت بخەیتە بەرخۆر. لەم شوێنە تیشکی یوڤی زۆر بەهێزی تێدایە، بەم تیشکە خوێنمان گەرم دەکەین.\nشوێنێکی تایبەتیش هەیە کە بە بنکەی پزیشیکی ناو دەبرێت، وە ژورێک کە بە ژوی کۆبونەوە ناودەبرێت، ئەمەش دەکەوێتە ناو بازنەی دەرەوەی کۆڵۆنیەکە، شوێنێکی تایبەتیشمان هەیە بۆ ئاژەڵداری، وەک وتم ئێمە گۆشت خۆرین و دەبێت گۆشت بخۆین، وە بەشێکی تایبەتمان هەیە بۆ بەرهەم هێنانی سەزەو و قارچک کە بۆ خواردن بەکار دێن. وە ئاوی گەرم و ساردمان هەیە کە سەرچاوەکەی لە ژێر زەوی یەوەیە.\nئەم ڤیدیۆیە باس لە ساری ژێر زەوی دەکات لە هیندستان لە ژێر تەمپڵێکداو باس لەوە دەکات کە ڕێڕەوەی ئاو هەیە بۆ ژێر زەوی.\nشوێنی بەرهەم هێنای وزە لە بازنەی کۆتایی کۆڵۆنیەکەدایە. ئەم بنەکەیە بە فیشیۆن کار دەکات و وزە دەدات بۆ خۆری دەست کرد و ڕوناکی و باقی پێداویستیەکان کە بە وزە کار دەکات. کەس و کاری من یان ئەو کۆمەڵەی من لەگەڵیاندا دەژیم لە بازنەی چوار دەژین لە ناوەڕاستی بینا سەرەکیەکەوە.\nئەم هەموو زانیاریە لەو ماوە کەمەدا، ئیتر ناتوانم زیاترت بۆ باس بکەم لەسەر هەموو بیناکان و کارەکانیان، ئەگەر ئەوە بکەم زیادە ڕۆی دەکەم.\nئەمەش زەحمەتە من باسی شتێک بۆ تۆ بکەم کە تۆ بە شتێکی تر ڕاهاتویت و ژیانی سەر زەوی زۆری فەرقە لەگەڵ ژیانی ژێر زەوی، ئەگەر حەز بکەیت بزانیت چۆنە دەبێت خۆت بە چاوی خۆت بیبینیت.\nپرسیار: دەتوانم جارێک بەچاوی خۆم بیبینم؟\nوەڵام: کێ دەزانێت، لەوانەیە، کات فرەستمان بداتێ.\nپرسیار: جەند لە جۆری تۆ لە کۆڵۆنیەکدا دەژین؟\nوەڵام: نزیکەی ٩٠٠ دانە.\nپرسیار: ئەمە کۆتای چاوپێکەوتنەکە بوو خۆت هیچ شتیک هەیە بۆ خوێنەر؟\nوەڵام: بەڵێ، من زۆر سەرم سوڕماوە لەو هەموو کاردانەوەیە لەسەر قسەکانم، بەدڵنیایەوە من لە لایەکیشەوە پێم ناخۆشە کە دینەکان ئێمە بە خراپە باس دەکەن و ئێمە بە دوژمن هەژماردە دەکەن و ئەم زانیاریە ناڕاستەیان لە مێشکی ئێوەدا بە قوڵی چاندوە.\nتۆ دەبێت فێر بیت خۆت بڕیار بدەیت لەسەر ئەوشتانەی کە فێری بویت نەک لەسەر بنەمای شتێک کە ٥٠٠٠ ساڵە بونی نەماوە.\nلەگەڵ ئەوەشدا ئێوە ڕۆحتان ئازادە.\nئەوەی قسەی کۆتاییم بوو.\nتێبینی: رای خۆم (هەڵٶ ئارام)لەسەر ئەم چاوپێکەوتنە.\nبەڕای من زۆرینەی قسەکانی ڕاستی بوون، هەمووی سەلمێندراوە و بۆ زۆرینەی قسەکانی بەڵگەی حاشا هەڵنەگر بونی هەیە. لەم ماوەیەدا ئەگەر کات ڕێگام بدات ئەوا چەند بابەتێکی تری زۆر هەستیار بڵاو دەکەمەوە لەسەر پەیوەندی ئەمریکیەکان بە بونەوەری هەسارەکانی ترەوە و ناوی ئەو کەسانەی کە لەو کۆبونەوانەدا بەشدارن و بە ناوی هەموو مرۆڤایتیەوە بڕیار دەدەن..ئەو کەسانەی کە لە ئەمریکا بە سێبەری حوکمەت ناودەبرێن و هەموو تەکنەلۆژیا و ژیانی مرۆڤیان بەدەستەوەیە..ئەوانەی کە لەسەرو سەرۆک کۆماری ئەمریکاوەن و تەواوی بڕیارەکان لە دەستی ئەواندایە.\nهیوام وایە ئیوەش وەک من چێژتان لەم باسە وەرگرتبێت.


سەنتەرێکی رۆشنبیری و کۆمەڵایەتی لە ئاکرێ سەر لەنوێ کرایەوە\nسەنتەرێکی رۆشنبیری و کۆمەڵایەتی لە ئاکرێ سەر لەنوێ کرایەوە\nپێنج شەممە, 13 نیسان 2017 15:47\nژمارەى بینین: 1042\nدەزگای خێرخوازیی بارزانی و دەزگای LDSی ئەمریکی سەنتەری رۆشنبیری و کۆمەڵاتی(جەلادەت بەدرخان)یان لە مەرسایمێکدا کردەوە.\nئەمڕۆ رێکەوتی ١٣ی نیسانی ٢٠١٧ لە مەراسیمێکی تایبەتدا سەنتەری(جەلادەت بەدرخان) دوای نۆژەن کردنەوەی لەلایەن دەزگای خێرخوازیی بارزانی و LDSی ئەمریکییەوە لە کەمپی ئاکرێ بۆ پەنابەرانی رۆژئاوای کوردستان کرایەوە.\nلەمەراسمی دووبارە کردنەوەی سەنتەرەکەدا زۆر چالاکی هونەری بەڕێوەچوون و چەندین کاری دەستی پەنابەرانی کەمپی ئاکرێ لە مەراسیمەکەدا پیشانی بەشداربووان درا.\nجێگای ئاماژەیە لە مەراسیمەکەدا رێز لە دەزگای خێرخوازیی بارزانی و LDSی ئەمریکی نرا بەهۆی چالاکییەکانیان بۆ خزمەتکردنی پەنابەران، هەروەها دەزگای خێرخوازیی بارزانییش دیاریەکی وەکوو رێزلێنان پێشکەشی پەنابەرانی کەمپی ئاکرێ و سەنتەرەکە کرد.\nدوای دووبارە نۆژەنکردنەوەی سەنتەرەکە رۆژانە هۆڵەکانی سەنتەرەکە تەرخان دەکرێت بە چالاکی هونەری و رۆشنبیری جۆراوجۆر و دەورەی فێرکاری تیایاندا بەڕێوەدەچێت، ئەم سەنتەرە بەمەبەستی بارهێنان و پەروەردەکردنی ئاوارەکان و پێدانی رێنمایی تەندرووستی و کۆمەڵایەتی دامەزراوە.\nلە زۆربەی کەمپەکانی سنووری هەرێمی کوردستاندا سەنتەریی پەروەردەیی و رۆشنبیری و هونەریی بەمەبەستی بارهێنان و پەروەردەکردنی هەرچی زیاتری ئاوارە و پەنابەران هەیە و چالاکی جۆراوجۆر تیایاندا بەرێوەدەچێت.


مەزەندە دەکرێت بە لایەنی کەم 30 کارمەندی ئاگرکوژێنەوە لە بیناکەی تاراندا گیانیان لەدەسـتدابێت\nبەپـێی میدیاکانی حکومەتی ئێران لە ئاکامی ئاگرگرتن و هەرەسهێنانی بینایەکی 17 نهۆمی لە تاران مەزەندە دەکرێت بە لایەنی کەم 30 کارمەندی ئاگرکوژێنەوە گیانیان لەدەستدابێت.\nبەیانی ئەمڕۆ پـێنجشەممە بینای پـلاسکۆ کە لە ناوجەرگەی تارانی پایتەختە ئاگری گرت و ئاژانسی تەسنیم ئێرانی دەڵێت سەرەتا ئاگرەکە لە نهۆمی نۆیەمی بیناکە دەسـتـیپـێکردووە و پاشان بۆ نهۆمەکانی دیکە تەشەنەی کردووە. دواتر بەهۆی کۆنی بیناکە و تینی ئاگرەکە شێلمانە ئاسنەکانی بیناکە لەیەک ترزان و بیناکە هەرەسی هێنا.\nکاربەدەسـتان بە ئاژانسی ئێرانایان گوتووە لە کاتی هەرەسهێنانی بیناکە لە نێوان 30 بۆ 50 کەس لە نێوی بیناکەدابوون. دەشڵێن نزیکەی 75 کەس برینداربوون و بەشێـکیان ڕەوانەی نەخۆشخانەکراون.\nبیناکە کە کۆمەڵێـک شوێنی بازرگانی و فرۆشگای تێدابوو، وەک میدکانی ئێران دەڵێن لە کاتی ئاگرکەوتنەوەکە چۆڵکراوە، بەڵام بەپـێی چەند سەرچاوەیەک ژمارەیەکی زۆر لە خاوەن فرۆشگاکان ئامادە نەبوون چۆڵی بکەن و فرۆشگاکانیان جێبهێڵن.\nجێی ئاماژەیە بینای پـلاسکۆ لە ساڵی 1962 وە بنیادنراوە و لەو سەردەمە بەرزترین بینای ناو تاران بووە. خاوەنەکەی حەبیب ئەلغانیان بوو کە پـیاوێـکی کارداری جووبوو و لە پاش شوڕشی ئیسلامی لە ساڵی 1979 لەسێدارە درا بە تۆمەتی سیخوڕی بۆ ئیسرائیل و دەست بەسەر سەروەت و سامانی گیرا، لەوانە بینای پـلاسکۆ.


2019/10/21 - 4:18 PM\nسەرۆكی پەڕلەمانی كوردستان بڕیاریدا ڕۆژی چوار شەممە كۆبووونەوەی ئاسایی پەڕلەمان ئەنجام بدرێت و پەڕلەمانتارێكیش دەڵێت: “تا ئێستا كارنامەكەمان بەدەست نەگەیشتووە”.\nبەپێی بانگهێشتی د. ڕێواز فایەق، سەرۆكی پەڕلەمانی كوردستان بۆ پەڕلەمانتاران، كە وێنەی دراوە بە (خەڵك) ئاماژە بەوەكراوە، پشت بەستن بە حوكمی برگەی (سَییەم) لە ماددەی (18)ی پەیڕەوی ناوخۆی پەرلەمانی كوردستانی ـ عیراق، بڕیارماندا بانگهێشتی گشت ئەندامە بـەڕێزەكانی پـەڕلەمان بكەین بۆ دانیشتنی ژمارە (5)ی ئاسایی ساڵی یەكەم لەخولی هەڵبژاردنی پێنـجەمی پـەرلەمانی كوردستان ـ عیراق، لەكاتژمێر (11)ی پێشنیوەڕۆی رۆژی چوار شەممە ڕێكەوتی 23-10-2019.\nلای خۆشیەوە، جەمال حەوێز، ئەندامی پەڕلەمانی كوردستان بۆ (خەڵك) ڕایگەیاند، كە تا ئێستا كارنامەی كۆبوونەوەكەیان بەدەست نەگەیشتووە، تەنها بانگهێشتی كۆبوونەوەكەیان پێ دراوە.\nڕاشیگەیاند، سبەینێ لەگەڵ بانگهێشتەكە، كارنامەی كۆبوونەوەی پەڕلەمانیش دەدرێتە پەڕلەمانتاران.\nئەمە لەكاتێكدایە، كە دوای ڕووداوەكانی ڕۆژئاوای كوردستان و هێرشی توركیا بۆ سەر ناوچە كوردیەكانی باكووری سوریا و شەهید و برینداركردنی دەیان هاووڵاتی مەدەنی شوڕڤان، پەڕلەمانی كوردستان كۆبووەوە و ڕاسپاردەیەكی 12 خاڵی دەركرد.\nدوابەدوای ئەوەش ڕەخنەیەكی زۆر لەلایەن بەشێك لە پەڕلەمانتاران و هاووڵاتیانی هەرێمی كوردستانەوە لە پەڕلەمان گیرا، كە “كۆبوونەوەكەی درەنگ وەخت بووە و دوای 5 ڕۆژ لە ڕووداوەكان بووە و لە ڕاسپاردەكانیشیدا باسی داگیركاری توركیا نەكراوە”.\nلای خۆشیەوە، ئەبوبەكر هەڵەدنی، ئەندامی پەڕلەمانی كوردستان لە فراكسیۆنی یەكگرتوو ڕایگەیاند، كە دەنگی بە ڕاسپاردەكان نەداوە، چونكە هیچ باسێكی لەشكركێشی توركیای تێدا نەبوو.\nپەڕلەمانی كوردستانڕۆژئاوای كوردستان\n2020/05/30 - 9:05 AM\nبەڕێوەبەرایەتی هاتوچۆی پارێزگای سلێمانی ڕایدەگەیەنێت، لەڕووداوێكی هاتوچۆدا كەسێك گیانی لەدەستدا.\nبەڕێوەبەرایەتی هاتوچۆی پارێزگای سلێمانی لە ڕاگەیەنراوێكدا ئاماژە بۆ ئەوە دەكات، لە ڕووداوێكی هاتوچۆدا لە چەمچەماڵ ڕوویدا شۆفێرەكەی دەستبەجێ گیانی لەدەستدا.\nئاشكراشیكرد، ڕووداوەكە بەهۆی تیژڕەویەوە بووە ئۆتۆمبێلەكە وەرگڕاوە.


زانیاری به‌رهه‌م- په‌یوه‌ندیمان پێوه بكه بۆ زانیاری زیاتر- كارفور عێراق\nگله‌یی له به‌رهه‌مه‌كان\nخزمه‌تگوزاری و گره‌نتی\nمن خواردنی ئۆرگانی ده‌كڕم. له‌كوێ ده‌توانم لیستی ته‌واوی ئه‌و به‌رهه‌مانه به‌ده‌ست بێنم كه ده‌گونجێت بۆ پارێزیه‌كه‌م\nئێمه لیستی ته‌واوی به‌رهه‌مه ئۆرگانیه‌كانمان هه‌یه به نوێكراوه‌یی هه‌موو مانگێك. تكایه سه‌ردانی ئه‌و كۆگایه بكه كه حه‌زی پێ ده‌كه‌ی و له‌گه‌ل خزمه‌تگوزاری كڕیاران قسه بكه.\nمن هه‌ستیارم به گلوتین ، له كوێ ده‌توانم لیستی ته‌واوی ئه‌و به‌رهه‌مانه به‌ده‌ست بێنم كه ده‌گونجێن له‌گه‌ل پارێزی گلوتین؟\nئێمه لیستی ته‌واوی به‌رهه‌مه‌كانی خاڵی له گلوتینمان هه‌یه به نوێكراوه‌یی هه‌موو مانگێك. تكایه سه‌ردانی ئه‌و كۆگایه بكه كه حه‌زی پێ ده‌كه‌ی و له‌گه‌ل خزمه‌تگوزاری كڕیاران قسه بكه.\nمن ناتوانم شیر بخۆم یان به‌رهه‌مه شیره‌مه‌نیه‌كان بخۆم. له‌كوێ ده‌توانم لیستی ته‌واوی ئه‌و به‌رهه‌مانه به‌ده‌ست بێنم كه خاڵین له شیر؟\nئێمه لیستی ته‌واوی به‌رهه‌مه‌كانی خاڵی شه‌كری لاكتۆزی نێو شیر هه‌یه به نوێكراوه‌یی هه‌موو مانگێك. تكایه سه‌ردانی ئه‌و كۆگایه بكه كه حه‌زی پێ ده‌كه‌ی و له‌گه‌ل خزمه‌تگوزاری كڕیاران قسه بكه. یان سه‌ردانی لاپه‌ره‌ی خۆراكی پارێزكاری بكه\nچ جۆره خواردنێكی نێوده‌وله‌تیتان هه‌یه له كۆگاكانتان؟\nئێمه لیستی ته‌واوی به‌رهه‌مه نێوده‌وڵه‌تیه‌كانمان هه‌یه به نوێكراوه‌یی هه‌موو مانگێك. تكایه سه‌ردانی ئه‌و كۆگایه بكه كه حه‌زی پێ ده‌كه‌ی و له‌گه‌ل خزمه‌تگوزاری كڕیاران قسه بكه. یان سه‌ردانی لاپه‌ره‌ی خۆراكی پارێزكاری بكه\nمن هه‌ستم به دڵته‌نگی كردوه له‌باره‌ی كوالێتی به‌رهه‌مێك كه كڕیومه . ده‌توانم چی بكه‌م؟\nئێمه زۆر داوای لێبوردن ده‌كه‌ین كه ئه‌و حاله‌ته خراپه بۆ تۆ ڕوویداوه. تكایه په‌یوه‌ندی بكه خزمه‌تگوزاری كڕیاران یانیش سه‌ردانی به‌شی خزمه‌تگوزاری كڕیاران بكه. به خۆشحالیه‌وه گوێت بۆ ده‌گرین\nمن كاڵایه‌كی ماوه به‌سه‌رچووم كڕیوه لای ئێوه. ده‌توانم چی بكه‌م؟\nێمه زۆر داوای لێبوردن ده‌كه‌ین كه ئه‌و حاله‌ته خراپه بۆ تۆ ڕوویداوه. تكایه كاڵاكه بگه‌ڕینه‌وه بۆ كۆگا له زووترین كات كه بۆت ده‌كرێ بۆ ئه‌وه‌ی ئه‌و بابه‌ته به‌دواداچوونی بۆ بكرێت\nمن به‌ربه‌ستێك هاتۆته پێشم له چاكردنی مۆبایلێك یان ئامێرێكی كاره‌بایی كه لای ئێوه كڕیومه. ده‌توانن یارمه‌تیم بده‌ن؟\nبه خۆشحاڵیه‌وه یارمه‌تیت ده‌ده‌ین! تكایه سه‌ردانی كۆگای ئاره‌زوومه‌ندت بكه بۆ ئه‌وه‌ی قسه له‌گه‌ل كه‌سی فڕۆشیار بكه‌ی، ئه‌وان باشترین به‌هره‌یان هه‌یه بۆ یارمه‌تیدانی تۆ\nهه‌موو كاڵاكان كه بۆ تۆ هاتوه گره‌نتی كۆمپانیای له‌گه‌ڵه و له‌گه‌ڵ به‌ڵێنی پاراستن\nهه‌موو كاڵاكان گره‌نتی ئه‌وه‌یان ده‌كرێ كه ئه‌سلین له لایه‌ن بڕاند یان دابه‌شكار یان كۆگای سه‌ره‌كی كۆمپانیا. كه گره‌نتیه‌كی سنوورداریان له‌گه‌له له‌لایه‌ن بڕانده‌كه یان دابه‌شكاره‌كه كه ده‌یانپارێزێت له دژی هه‌ر درووستكردنه‌وه‌یه‌كی تر\nچ كاتێك گره‌نتی ئه‌و كاڵایه ده‌ست پێده‌كات كه من ده‌یكڕم؟\nگره‌نتی له‌و كاته‌وه ده‌ست پێده‌كات كه كاڵاكه ده‌گاته ده‌ستت و به‌رده‌وام ده‌بێت به‌گوێره‌ی مه‌رج و یاساكانی كۆمپانیاكه\nمن ده‌مه‌وێ بڕێكی زۆر له كاڵا بكڕم له كۆگاكانتان ئایا هیچ بڕێكی دیاری كراو هه‌یه؟\nتۆ ده‌توانی هه‌رچه‌ند كاڵات بوێت بیكڕی كه له‌سه‌ر ره‌فه‌كان هه‌ن، هه‌ر دیاریكردنێك هه‌بێت له‌سه‌ر ره‌فه‌كان ده‌نووسرێت\nئایا ئێوه ده‌توانن كالا بۆ من دانێن و نه‌یفڕۆشن تا من دواتر له ڕۆژێكی تر دێم ده‌یبه‌م؟\nببوره ئێمه به‌شێوه‌ی (كێ یه‌كه‌م بێت ئه‌و یه‌كه‌مه) كارده‌كه‌ین له هه‌موو كۆگاكانمان. بۆ ئه‌وه‌ی هه‌موو شتێك به دادوه‌ری به‌رده‌وام بێت ئێمه هیچ كاڵایه‌ك بۆ كه‌سی تایبه‌ت ته‌رخان ناكه‌ین له كۆگاكانمان


فەرماندەیەكی سوپای ئازادی سوریا هێرشی توند دەكاتەسەر توركیا – تۆڕی میدیایی خەڵک\n2019/01/13 - 1:21 PM\nفەرماندەیەكی سوپای سوریای ئازاد هێرشی توند دەكاتەسەر توركیا و دەڵێت”ئەمریكا و ئیسرائیل لە توركیا شەریفترە”.\nئەو فەرماندەیە كە لە تۆڕە كۆمەڵایەتییەكان دەنگەكەی بڵاوبوەتەوە، باس لە هاوكاری توركیا و چەند لایەنێكی تر دەكات بۆ وێرانكردنی سوریا و ئاوارەكردنی خەڵكەكەی.\n2020/06/01 - 10:52 PM\nسەرۆكی سندوقی سامانی سەروەریی ڕوسیا ڕایدەگەیەنێت: لە ناوەڕاستی ئەم مانگەوە ڤاكسینێكی نوێ بۆ چارەسەری ڤایرۆسی كۆرۆنا بەرهەم دەهێنین كە تووشبووەكە لە ماوەی 4 ڕۆژدا چاك دەكاتەوە.\nكیریل دیمتریڤ سەرۆكی سندوقی سامانی سەروەریی ڕوسیا كە كۆمەكی بەرهەمهێنانی ڤاكسینەكەی كردووە ڕایگەیاند: دەكرێت لە 11ی ئەم مانگەوە لە نەخۆشخانەكانی وڵاتەكەیاندا ڤاكسینەكە بەكاربهێنرێت كەناوی نراوە (ئەڤیڤا ڤیر).\nدیمیتریڤ ڕوونیشیكردەوە: لەسەرەتادا ڤاكسینەكە بۆ 60 هەزار نەخۆش بەكاردەهێنرێت و كاریگەرییەكانی بەشێوەیەكی خێرا دەردەكەوێت.\n2020/06/01 - 5:00 PM\nوەزارەتی تەندروستی سعودیە، تۆماركردنی 22 حاڵەتی گیانلەدەستدان بە ڤایرۆسی كۆرۆنا لە ماوەی 24 كاتژمێری ڕابردوودا ڕادەگەیەنێت.\nبەپێی بەیاننامەیەك كە لەلایەن وەزارەتی تەندروستی سعودیەوە بڵاوكرایەوە”لەماوەی 24 كاتژمێری ڕابروودا 22 حاڵەتی گیانلەدەستدان بەهۆی ڤایرۆسی كۆرۆنا و 1881 حاڵەتی توشبوونی نوێ و 1864 حاڵەتی چاكبوونەوە تۆماركران”.\nهەر لە بەیاننامەكەدا هاتووە”كۆی گشتی ژمارەی تووشبوان بۆ 87142 حاڵەت بەرزبۆوە كە 22312 كەسیان ڕەوشی تەندروستییان جێگیرە”.\nوەزارەتی تەندروستی سعودیە دەڵێت”لە ئاكامی 822769 پشكنینی تاقیگە كە لەلایەن وەزارەتەكەیانەوە ئەنجامدراوە، كۆی گشتی حاڵەتەكانی توشبوون دەستنیشانكراون”.\n2020/06/01 - 2:55 PM\nئۆتۆمبێلێكی بارهەڵگر لە شاری مینیاپولیس خۆی دەكات بەنێو خۆپیشاندەراندا.\nتۆڕی سپوتنیك بڵاویكردەوە، ئۆتۆمبێلێكی بارهەڵگر خۆی دەكات بەنێو ئەو خۆپیشاندەرانەی ئەمریكادا كە دوای گیانلەدەستدانی جۆرج فوید هاتوونەتەسەر شەقامەكان.\nبەپێی تۆمارە ڤیدیۆییەكە، خۆپیشاندەران لەنێو شەقامەكان كۆبوونەوە، بەڵام لەناكاو ئۆتۆمبێلەكە دێتە نێو خۆپیشاندەران و لەبەرانبەردا خۆپیشاندەران شۆفێری ئۆتۆمبێلەكە دەهێننە دەرەوە و دەستگیری دەكەن، بەڵام تاكو ئێستا هیچ زانیارییەك نییە كە ئەو كەسە بۆچی خۆی كردووە بەنێو خۆپیشاندەراندا.\nدوای كوشتنی كەسێكی ڕەشپێست لەلایەن پۆلیسێكەوە، وەك ناڕەزایەتییەك هاووڵاتیانی ئەمریكایی ڕژانەسەر شەقامەكان.\nلەو ڕۆژەوە تاكو ئێستا شارەكانی ئەمریكا بووەتە جێگای ئەنجامدانی خۆپیشاندان و پۆلیسیش ڕووبەڕوویان دەبنەوە.\nخەڵك-بەشی هەواڵ ئەنجومەنی مامۆستایانی ناڕازی ڕایدەگەیەنێت، وەك هەمیشە بەشدار و پشتیوانی هەموو جۆرە خۆپیشاندان و ناڕازەیەتیەك دەبین. ئەنجومەنی مامۆستایانی...\nخەڵك-بەشی هەواڵ ئەمڕۆ وەزارەتە پەیوەندیدارەكانی حكومەتی هەرێمی كوردستان هەڵسەنگاندن بۆ مەترسییەكانی كۆرۆنا و قەدەغەی هاتوچۆ و ڕێكارەكانی بەرەنگاربوونەوەی ڤایرۆسەكە...


لە دهۆك ڕووداوێكی هاتووچۆ 7 قوربانی لێكەوتەوە – تۆڕی میدیایی خەڵک\n2019/07/26 - 1:51 PM\nبەڕێوەبەرایەتی هاتووچۆی دهۆك ئاشكرای دەكات، كە لەسەر شەقامی سەرەكی دهۆك- شێخان بەهۆی ڕووداوی هاتووچۆوە 7 كەس بریندار بوون.\nبەڕێوەبەرایەتی هاتووچۆی دهۆك لە ڕاگەیەندراوێكدا ئاماژەی بەوەكردووە، بەیانی ئەمڕۆ هەینی 26ی تەمموز لەسەر شەقامی سەرەكی دهۆك بەرەو شارۆچكەی شێخان و لە نزیك گوندی (مامزدینا) ڕووداوێكی هاتووچۆ لەنێوان دوو ئۆتۆمبێلی تۆیۆتا پیكاب و و شۆفلێت ئۆپترا ڕوویدا.\nڕاشیگەیاندووە، كە بەهۆی ڕووداوەكەوە 7 كەس بریندار بوون و زیانێكی مادی زۆریش بە ئۆتۆمبێلەكان گەیشتووە.\nئاماژەی بەوەشكردووە، كە برندارەكان بە مەبەستی چارەسەر ڕەوانەی نەخۆشخانە كراون.\nپارێزگای دهۆكڕووداوى هاتووچۆ\nبڕیارێكی دیكە بۆ دەوامی فەرمانبەران و مامۆستایان دەرچوو\n“وەزیرەكان هەر باسی دەوام دەكەن و باسی مووچە و پلەبەرزكردنەوە ناكەن”\nلە سەر ڕێگای پێنجوێن دوو بارهەڵگر بەیەكدا دەدەن\nسلێمانی؛ ڕووداوێكی هاتووچۆ لەشەقامی بازنەیی مەلیك مەحمود قوربانی لێكەوتەوە\nڕووداوێكی هاتووچۆ لە سیدەكان پێنج قوربانی لێكەوتەوە


ANF | سه‌رباز و چه‌ته‌كانی توركیا له عه‌فرین ٩ كه‌سیان ڕفاند\nسه‌رباز و چه‌ته‌كانی توركیا له عه‌فرین ٩ كه‌سیان ڕفاند\nسه‌رباز و چه‌ته‌كانی توركیای داگیركه‌ر، له كانتۆنی عه‌فرین ٩ گوندنشینیان ڕفاند. له به‌رانبه‌ر ئازادكردنیشیان، داوای فیدیه ده‌كه‌ن.\nدووشه‌ممه, 11 Jun 2018, 15:55\nكرده‌وه‌ی دڕندانه‌ی سوپا و چه‌ته‌كانی توركیای داگیركه‌ر له كانتۆنی عه‌فرین به‌رده‌وامه. ڕۆژانه چه‌ندین كه‌س ده‌ڕفێنن، ده‌كوژن و ده‌ستدرێژییان ده‌كه‌نه سه‌ر. له‌و چوارچێوه‌یه‌دا له گوندی كه‌باشن له ناوچه‌ی شێراوا ٥ هاوڵاتیی سیڤیل ڕفێندران.\nئه‌و گوندنشینانه‌ی كه ڕفێندراون بریتین له ئیبڕاهیم عومه‌ر حه‌یده‌ر (ته‌مه‌ن ٣٠ ساڵان)، عه‌بدولحه‌مید ئیسماعیل حه‌یده‌ر (٢٨ ساڵان)، محه‌مه‌د حه‌سه‌ن عه‌بدۆ (٢٨ ساڵان)، عادل محه‌مه‌د شكری (٢٥ ساڵان) و فازل محه‌مه‌د شكری (١٨ ساڵان). تا ئێستا نازاندرێت به‌ره‌و كوێ براون.\nله به‌رانبه‌ر ئازادكردنیان داوای هه‌زار دۆلار ده‌كه‌ن\nكه‌سێك به ناوی ش.ن له گوندی برج وه‌قاس-ی سه‌ر به ناوچه‌ی شێراوا ڕایگه‌یاند، سوپای توركیا و چه‌ته‌كانی ٤ كه‌سیان ڕفاندووه له كاتێكدا خه‌ریكی له‌وه‌ڕاندنی مه‌ڕه‌كانیان بوون. ئه‌و كه‌سانه‌ی ڕفێندراون بریتین له: نه‌زمی عه‌لی (ته‌مه‌ن ٦٠ ساڵان)، عه‌لی خه‌لیل (٤٥ ساڵان)، قه‌دری به‌هه‌ری (٦٠ ساڵان) و محه‌مه‌دی ته‌مه‌ن ٣٠ ساڵان.\nچه‌ته‌كان ٥ مه‌ڕیان دزیوه و له به‌رانبه‌ر ئازادكردنی ئه‌و كه‌سانه‌شدا داوای هه‌زار دۆلاریان كردووه.


ئۆباما و ئابێ باس له کرداره وروژێنه‌ره‌که‌ی کۆریای باکور ده‌که‌ن\nسه‌رۆکی ئه‌مه‌ریکا براک ئۆباما ده‌ڵێت له‌گه‌ڵ سه‌رۆکی ژاپۆن شینزۆ ئابێدا تاوتوێی ئه‌وه‌یان کردووه چۆن مامه‌ڵه له‌گه‌ڵ تاقیکردنه‌وه‌ی ئه‌مدواییانه‌ی ناوکی کۆریای باکور بکه‌ن.\nسه‌رۆک ئۆباما ده‌لێت "ئێمه ژماره‌یه‌ک مژاری ئاسایشیمان خسته به‌ر باس، به‌تایبه‌تی نیگه‌رانییه‌کانمان له‌سه‌ر ئه‌م کرداره وروژێنه‌ره‌ی کۆریای باکور و بڕیاره‌کانمان سه‌باره‌ت به وڵامێکی توند بۆ ئه‌و کرداره".\nسه‌رۆک وه‌زیر ئابێ گوتی وڵاته یه‌کگرتووه‌کانی ئه‌مه‌ریکا و ژاپۆن هه‌وڵی سزای زیاتری نه‌ته‌وه یه‌کگرتووه‌کان ده‌ده‌ن بۆ سه‌ر کۆریای باکور له‌به‌ر ئه‌وه‌ی کۆمه‌ڵگای نێونه‌ته‌وه‌یی ناتوانێت چیتر پشودرێژ بێت له‌گه‌ڵ کرداره‌کانی پیونگیانگ.\nسه‌رۆک ئۆباما له ڕۆژی هه‌ینی له کۆشکی سپی پێشوازی کرد له سه‌رۆک وه‌زیری ژاپۆن شینزۆ ئابێ. هه‌ردوو ڕێبه‌ر باسیان له زیاد بوونی ئاڵۆزییه‌کانی نێوان ژاپۆن و چینیش کرد. سه‌رۆک ئۆباما سه‌نگی خسته سه‌ر په‌یوه‌ندییه‌کان نێوان ئه‌مه‌ریکا و ژاپۆن. پاشان له‌گه‌ڵ سه‌رۆک وه‌زیری ژاپۆن نانی نێوه‌ڕۆیان خوارد و باسی مه‌سه‌له‌ی ئابوری و هاوکارییان کرد.\nبه‌ڕێز ئابێ که له ڕۆژی پێنجشه‌ممه گه‌یشته واشنتۆن له مانگی 12 دا ده‌ستی به خولی دووه‌می سه‌رۆک وه‌زیری کردن.


هودا پار: دەبێت کۆمەڵکوژیەکان لە ئیدلب هەرچی زووە بوەستێت\nبه رواری داگرتن : 2019-07-29 13:59\nناوەندی ھەواڵەكان - هێرشەکانی ڕژێمی سوریا و ڕووسیا بۆ سەر ئیدلب بەردەوامە و هودا پار لە ڕاگەیەندراوی هەفتانەی خۆی بانگێشتی ڕاوەستاندنی کۆمەڵکوژیەکان کرد و شەرمەزاری کوشتنی خەلکی مەدەنی کرد و داوای کرد ڕێکەوتنی ئیدلب جێبەجێ بکرێت.\nهودا پار لە ڕاگەیەندراوی هەفتانەی خۆی باس لە چەند بابەتی گرنگ وەکو کۆمەڵکوژیەکانی کە لە ئیدلب بەردەوامە و دەستگیر کردنی شێخ زەکزاکی بە شێوەیەکی نایاسایی لە لایەن حکومەتی نێجیریا و خراپ کردنی ماڵەکان لە فەلەستین و قەیرانی مرۆیی لە فەلەستین کرد.\nدەبێت کۆمەڵکوژیەکان لە ئیدلب بوەستێت\nلە ڕاگەیەندراوەکە ئاماژە بەوە کرا، دەبێت ڕێکەوتنی ئیدلب هەرچی زووە جێبەجێ بکرێت، وتی: تورکیا و ڕووسیا و ئێران لە ٤-٥ مایسی ساڵی ٢٠١٧ لە ئاستانا، ئیدلب و دەورەبەرەکەی وەکو ناوچەی "کەم کردنی کرژیەکان" ڕاگەیاند، بەڵام بەهۆی سەرپێچی کردن لە ئاگر بەست لە ١٧ی ئەیلوولی ٢٠١٨ پەیمانێکی دیکەیان واژۆ کرد. لە قۆناغی ئاگربەست تا ئێستا زیاتر لە ٥٥٣ هەزار مەدەنی بەهۆی هێرشەکان شوێنیان بە جێ هشتوە. لە ئەنجامی هێرشەکانی ڕژێمی سوریا و ڕووسیا لایەنی کەم ٦٠٦ مەدەنی گیانیان لە دەست داوە. هەروەها دەرکەوت لە قۆناغی ئاگربەست ژمارەی منداڵەکانی کە کوژران لە قۆناغی شەڕ زیاترە. لە ٢٤ی حوزەیران تا ئێستا لایەنی کەم ٣٣ منداڵ کوژراون. ئەو هێرشانە بۆ سەر گەلی مەدەنی شەرمەزار دەکەین و هیوادارین ڕێکەوتنی ئیدلب هەرچی زووە جێبەجێ بکرێت.\nلە بەردەوامی ڕاگەیەندراوەکە باس لەوە کرا: ئیتر هێرش لە ئیدلب کە ٣ ملیۆن کەس تێدا دەژی بۆ سەر ناوچەکانی گشتی وەکو شوێنەکانی تەندروستی و فڕن و قوتابخانە و شوێنی بازار ئەنجام دەدرێت. لە سوریا تاوانی شەڕ ئەنجام دەدرێت و ڕێگری لە چارەسەری شەڕی ناوخۆی سوریا بە دانوستان دەکرێت. پێویستە وڵاتی تورکیا و ئێران کە لە بەرامبەر کوشتنی مەدەنیەکان ناوبیژوانن بەرپرسیارەتی بە ئەستۆ بگرن و دووبارە دەستی بە قۆناغی دانوستان بکەن. دەبێت هەردوو وڵات بابەتی سەرەکیان خاوەن کردنی ئیدلب لە چەک و هێمن کردن ناوچەکە بۆ مەدەنیەکان بێت. شەڕ و هێرش و قوربانی بوونی مەدەنیەکان دەبێتە هۆکاری بەردەوام بوونی قۆناغی ناکۆکی و داخرانی ڕێگای دانوستان بە گشتی.\n"دەبێت شێخ زەکزاکی ئازاد بکرێت"\nلە بەردەوامی ڕاگەیەندراوەکە سەبارەت بە شێخ زەکزاکی باس لەوە کرا: لە ساڵی ٢٠١٥ دوای هێرشی سوپای نێجیریا شێخ زەکزاکی و هاوسەرەکەی بە برینداری دەست بە سەر کران و لە ساڵی ٢٠١٦ دادگا بڕیاری ئازاد کردنیان دا بەڵام حکومەتی نێجیریا بڕیارەکە جێبەجێ نەکرد. ڕاگەیەندرا ڕەوشی تەندروستی شێخ زەکزاکی خراپە و لە ناو خوێنەکەی مادەکانی ژەهری هەیە و دەبێت لە دەرەوەی وڵات چارەسەری پێ بکرێت. لەبەر ئەوەی چارەسەری ڕەوشی تەندروستی شێخ زەکزاکی ناکرێت مەترسی گیان لە دەست دانی هەیە. لە ئەنجامی هێرشی پۆلیس بۆ سەر خۆپیشاندانی کە بۆ ئازاد کردنی شێخ زەکزاکی و هاوسەرەکەی ئەنجام درا لایەنی کەم ٢٥ کەس گیانیان لە دەست دا. هەروەها ڕێگری لە چارەسەری بریندارەکان کرا. هەروەها لە ساڵی ٢٠١٥ بە پێی ئامارەکانی ڕێکخراوی چاودێری مافی مرۆڤ لە ئەنجامی هێرشی پۆلیس ٣٠٠ کەس گیانیان لە دەست دا بەڵام هیچ سزایەک بە سەر حکومەتی نێجیریا نەسپێندرا. دەبێت ئومەت ڕێگە نەدات کە شێخ زەکزاکی بکوژرێت. بانگێشتی کۆمەڵگاکانی مسوڵمان و یەکێتی زانیانی جیهان دەکەین تاکو هەرچی زووە خاوەنداری شێخ زەکزاکی بکەن.\nخراپ کردنی ماڵەکان و قەیرانی مرۆیی لە فەلەستین بەردەوامە\nلە بەردەوامی ڕاگەیەندراوەکە سەبارەت بە خراپ کردنی ماڵەکان لە قودسی ڕۆژهەڵات لە لایەن ڕژێمی داگیرکەری تیرۆری باس لەوە کرا: لە قودسی ڕۆژهەڵات کە لە ژێر داگیرکەریدایە بە بەهانەی ئاسایش ماڵی فەلەستینیەکان خراپ دەکرێت. ئەو خراپ کردنەکان بە سەرپێچی کردن لە یاساکانی نێونەتەوەیی بەردەوام دەبێت و خاوێنکاری نەژادی ئەنجام دەدرێت. دوای کۆبوونەوەی بەحرێن کە بەشی ئابووری پیلانی خیانەتی "مامەڵەی سەدە" بوو ستەمی ڕژێمی داگیرکەری سەهیۆنی زیاتر بووە و دەستی بە خاوێن کردنی هەرچی زووە نەژاد و ئێتنیکی کراوە. حکومەتی فەلەستین بەهۆی ئەو ڕەوشە تەواوی پەیمانەکانی لەگەڵ ڕژێمی داگیرکەر ڕاگرت کە ئەویش بڕیارێکی ڕاستە و بووە هۆکاری دروست بوونی ئامادەکاری بۆ یەکێتی لە نێوان گروپەکانی خۆڕاگری و یەکێتی هێز.\n"دەبێت بابەتی سەرەکی تەواوی جیهان بابەتی فەلەستین بێت"\nلە بەردەوامی ڕاگەیەندراوەکە سەبارەت بە قەیرانی مرۆیی کە لە قودسی ڕۆژهەڵات و غەززە هەیە باس لەوە کرا: بەهۆی قەیرانی دەرمان لە غەززە لە سەدا ٥٠ی نەخۆشەکان لە چارەسەری پزیشکی بێ بەش مانەوە. هەروەها ڕاگەیەندرا کە لە سەدا ٩٧ی ئاوی غەززە بۆ خواردنەوە نابێت و نەتەوە یەکگرتوەکان هۆشداری دایەوە ئەگەر ڕێگریەکانی پێویست ئەنجام نەدرێت تا ساڵی ٢٠٢٠ تەواوی ئاوەکانی ژێرزەوی تەواو دەبێت. دەبێت ڕای گشتی مسوڵمانەکان قۆناغی ئاسایی بوون لەگەڵ ڕژێم داگیرکەر قبول نەکات و دەبێت بابەتی سەرەکی تەواوی جیهان بابەتی فەلەستین بێت. هەروها بانگێشتی یەکێتی عەرەبی و یەکێتی هاوکاری ئیسلام دەکەین تاکو سەبارەت بە داگیرکەری و خراپ کردن و کۆمەڵکوژیەکان هەنگاوەکانی چالاک ئەنجام بدەن.(İLKHA)\nبليته كان هودا پار فەلەستین ئیدلب شێخ زەکزاکی


شۆرش تایبەتمەندی وڵاتانی دواکەتوە!\nشۆرش لەوڵاتێکی قەوارەداردا مانای کاولکاریی، توندوتیژی‌و تێکوپێکدانی کۆمەڵگایە. ئەم کارە تێکدەرانە تەنها لەولاتانی دواکەوتو ستایش دەکرێن. ئەگەرنا کەی مومکنە کاولکاریی، توندوتیژی، تێكوپێکدان، کوشتن‌و خوێن ڕشتن خێری بۆ کەمەڵگا هەبێت.\nبەمێژوی سەدساڵی ڕابردو جیهاند بچۆوە، لە هەر شوێنێك شۆرش کرا بێت، بەهێزی چەك دەسەلات لەکار خرابێت ئەوا جگە لەوەی رووبارێك خوێن ڕاژوە کاریگەری نیگەتیڤی ئەم توندو تیژیەش لەسەر سایکۆلجەیەتی خەلك بۆ چەند نەوە ماەوەتەوە. بەرهەمی شۆریش جگە لەگۆرێنی ستەمکارێك بەیەکی تر هیچتر نەبوە.\nچاکردن و گۆرینی کۆمەلکا پرۆسەیەکی یەك ئاراستە نییە تاکو بە شۆرش چاك بکرێت. واتە، بۆ چاکردنی کۆمەلگا تۆ مەرج نییە پێش هەمو شتێك سیستەمی سیاسی بروخێنی ئینجا دەست ببەیت بۆ لایەن جۆرواوجۆرەکانیتری کۆمەلگا.\nپرۆفسۆری یاریدەدر، زانکۆی لۆریە، واترلو ، کەنەدا.